Αρχική σελίδα Δραστηριότητες Αγωγή και Υγεία Ο ΣΧΟΛΙΚΟΣ ΕΚΦΟΒΙΣΜΟΣ ΣΤΗΝ ΕΛΛΑΔΑ\nΚυριακή, 14 Δεκέμβριος 2014 16:51 | | |\nΣΗΜΕΡΙΝΗ ΠΡΑΓΜΑΤΙΚΟΤΗΤΑ ? ΑΙΤΙΑ ? ΣΥΝΕΠΕΙΕΣ ? ΑΝΤΙΜΕΤΩΠΙΣΗ\nΦΙΛΟΛΟΓΟΣ - ΚΑΘΗΓΗΤΡΙΑ Β/ΘΜΙΑΣ ΕΚΠΑΙΔΕΥΣΗΣ\nΗ επιθετικότητα αποτελεί βασικό στοιχείο της ανθρώπινης συμπεριφοράς. Για να χαρακτηριστεί μια συμπεριφορά επιθετική θα πρέπει να συνυπάρχουν δύο βασικά στοιχεία: η πρόθεση και η πρόκληση βλάβης. Σαν επιθετικότητα ορίζεται « η σκόπιμη πρόκληση βλάβης κάποιας μορφής σε άλλους, υπό την έννοια ότι η τελευταία περιλαμβάνει κάθε μορφή της, όπως τη σωματική, την ψυχολογική, την υλική και άλλες» (Τρίγκα ? Μερτίκα, 2014).\nΠολλές θεωρίες έχουν διατυπωθεί για τα αίτια της επιθετικότητας. Οι ψυχοβιολογικές θεωρίες βλέπουν την ανθρώπινη συμπεριφορά ως ένστικτο και πιστεύουν ότι οι άνθρωποι είναι προγραμματισμένοι από τη φύση τους να φέρονται επιθετικά. Οι ψυχοκοινωνικές θεωρίες επικεντρώνονται στους κοινωνικούς παράγοντες οι οποίοι προκαλούν την επιθετική συμπεριφορά (Τρίγκα ? Μερτίκα, 2014).\nΓενικά η επιθετικότητα θεωρείται ένα φυσιολογικό φαινόμενο, χαρακτηριστικό του ανθρώπου και της κοινωνικής ζωής. Ένα άτομο, καθώς ενηλικιώνεται, μετατρέπει την επιθετικότητα σε μορφές συμπεριφοράς κοινωνικά αποδεκτές, όπως είναι « η διεκδικητικότητα, η πρωτοβουλία, το θάρρος της γνώμης, η δημιουργικότητα, η επιθυμία για μάθηση» (Διακήρυξη «Δίκτυο κατά της βίας στο Σχολείο» ? Ιστοσελίδα ΕΨΥΠΕ)\nΜία ιδιαίτερη μορφή επιθετικότητας που εκδηλώνεται μεταξύ συνομηλίκων, είναι ο εκφοβισμός (bulling) ή η θυματοποίηση (victimization). Είναι ένα παλιό φαινόμενο, άρχισε όμως να απασχολεί τους επιστήμονες τα τελευταία χρόνια, όταν αναγνωρίστηκαν τα βασικά δικαιώματα των ανθρώπων και ιδιαίτερα των παιδιών, με τη Διεθνή Σύμβαση για τα Δικαιώματα του Παιδιού του ΟΗΕ (ν. 2101/1992). Υπήρξε έτσι ευαισθητοποίηση για την άδικη μεταχείριση που μπορεί να υφίστανται τα παιδιά ? θύματα του εκφοβισμού.\nΜέσα σε ένα τέτοιο κλίμα ευαισθητοποίησης, περιστατικά εκφοβισμού, τα οποία παλαιότερα περνούσαν απαρατήρητα, άρχισαν να γίνονται αντιληπτά και να προβληματίζουν όσους εμπλέκονται στην εκπαιδευτική διαδικασία. Ιδιαίτερη ανησυχία προκάλεσαν περιστατικά αυτοκτονιών που οφείλονταν σε σχολικό εκφοβισμό (Γιαννακούρα, 2011).\nΣυστηματική μελέτη του σχολικού εκφοβισμού ξεκίνησε στη Σκανδιναβία τη δεκαετία του 1970. Ο καθηγητής Dan Olweus μελέτησε το φαινόμενο του σχολικού εκφοβισμού και προσπάθησε να βρει τις αιτίες οι οποίες δημιουργούν τα παιδιά «θύτες ή θύματα». Πρότεινε επίσης πιθανές μεθόδους ώστε να μειωθεί το φαινόμενο.\nΑπό τη δεκαετία του 1990 στα περισσότερα κράτη της Ευρώπης απασχόλησε τους ερευνητές η βία και η επιθετικότητα των μαθητών στα σχολεία. Έγιναν πολλές μελέτες και προτάθηκαν προγράμματα παρέμβασης κατά του εκφοβισμού.\nΟ όρος «εκφοβισμός και βία στο σχολείο» (bulling) και ο όρος «θυματοποίηση» (victimization) χρησιμοποιούνται για να περιγράφουν μια κατάσταση κατά την οποία «ασκείται εσκεμμένη, απρόκλητη, συστηματική και επαναλαμβανόμενη βία και επιθετική συμπεριφορά με σκοπό την επιβολή, την καταδυνάστευση και την πρόκληση σωματικού και ψυχικού πόνου σε μαθητές από συμμαθητές τους, εντός και εκτός σχολείου» (Δίκτυο κατά της βίας στο Σχολείο ? Ιστοσελίδα ΕΨΥΠΕ).\nΣύμφωνα με τον Olweus (2009), ο εκφοβισμός μπορεί να οριστεί ως εξής: «Ένας μαθητής γίνεται αντικείμενο εκφοβισμού ή θυματοποιείται, όταν υποβάλλεται κατ? επανάληψη και κατ? εξακολούθηση, σε αρνητικές ενέργειες από έναν ή περισσότερους μαθητές». Με τον όρο «αρνητικές ενέργειες» νοούνται η βλάβη ή η ενόχληση που προκαλούνται σκόπιμα. Μπορούν να είναι λεκτικές (απειλές, χλευασμός, πείραγμα ή βρισιές) είτε σωματικές (ξύλο, κλωτσιές, σπρωξίματα, στριμώγματα), είτε με άλλο τρόπο (χειρονομίες άσεμνες, σκόπιμο αποκλεισμό του ατόμου από μία ομάδα, άρνηση συμμόρφωσης προς την επιθυμία του θύματος, διάδοση ψευδών φημών). Ο Olweus προσθέτει ότι ο εκφοβισμός είναι προφανής, όταν «είναι δύσκολο για το θυματοποιημένο μαθητή να υπερασπιστεί τον εαυτό του».\nΚατά τον Rigby (2008, σελ. 67) ο εκφοβισμός συμπεριλαμβάνει βασικά την επιθυμία κάποιου να πληγώσει κάποιον άλλον. Ο εκφοβισμός δημιουργεί ευχαρίστηση στον επιτιθέμενο και μια αίσθηση καταπίεσης από την πλευρά του θύματος. Επομένως ο εκφοβισμός γίνεται με πρόθεση και όχι τυχαία. Απαραίτητη προϋπόθεση του εκφοβισμού (Rigby, 2008) θεωρείται η ασυμμετρία δύναμης ανάμεσα στο δράστη και το θύμα και η άδικη ή η αδικαιολόγητη χρήση αυτής της δύναμης.\nΗ διαφορά δύναμης μπορεί να είναι είτε σωματική είτε ψυχολογική. Οι δράστες ή ο δράστης μπορεί να διαθέτουν σωματική ή αριθμητική υπεροχή, αυτοπεποίθηση, σιγουριά, διεκδικητικότητα, γλωσσική επιδεξιότητα, ώστε να μπορούν να προσβάλλουν ή να απειλούν το θύμα, χειριστικές δεξιότητες, ώστε να στρέφουν την ομάδα εναντίον του θύματος, υψηλότερη κοινωνική θέση και ικανότητα επιβολής, η οποία προέρχεται από την εξουσία που διαθέτουν. (Γιαννακούρα, 2011).\nΗ Askew (1989) ήταν η πρώτη (όπως αναφέρεται στο Rigby, 2008) που στάθηκε στην επαναληπτικότητα των πράξεων του εκφοβισμού. Όρισε τον εκφοβισμό ως «ένα συνεχές το οποίο χαρακτηρίζεται από την προσπάθεια κάποιου να αποκτήσει δύναμη και κυριαρχία επί ενός άλλου».\nΚαι ο Olweus (2009, σελ 29) και ο Rigby (2008, σελ 67) συμφωνούν ότι για να θεωρηθεί μια συμπεριφορά ως «εκφοβισμός» θα πρέπει να είναι επαναλαμβανόμενη. Άλλοι όμως μελετητές υποστηρίζουν ότι ακόμη και μια επίθεση ή απειλή προς ένα αδύναμο άτομο, που μπορεί να το αναστατώσει συναισθηματικά για μεγάλο χρονικό διάστημα και να του προκαλέσει φόβο, μπορεί να θεωρηθεί «εκφοβισμός» (Rigby,2008).\n1)Σωματικός: φυσικός τραυματισμός ή απειλή τραυματισμού προς κάποιον. Εκδηλώνεται με σπρωξίματα, σκουντήματα, αγκωνιές, γροθιές και κλοτσιές, τρικλοποδιές, χτυπήματα με αντικείμενα, φτύσιμο, τσιμπήματα και δαγκωνιές, καθώς και περιορισμό του άλλου μέσω σωματικών πρακτικών.\n2)Λεκτικός: συστηματική χρησιμοποίηση υβριστικών εκφράσεων, φραστικών επιθέσεων, προσβολών και απειλών, αγενών σχολίων και ειρωνείας, χρήση παρατσουκλιών.\n3)Εκφοβισμός με εκβιασμό: εκούσια απόσπαση χρημάτων ή προσωπικών αντικειμένων, η οποία συνοδεύεται από απειλές ή και τον εξαναγκασμό του θύματος σε αντικοινωνικές πράξεις.\n4)Έμμεσος ή κοινωνικός: Ο κοινωνικός εκφοβισμός στοχεύει στις διαπροσωπικές σχέσεις του θύματος και περιλαμβάνει ύπουλα μέσα: προσπάθεια για κοινωνική απομόνωση ή αγνόηση ατόμου, για άσκηση επιρροής στην ομάδα των συνομηλίκων, ώστε να αισθανθούν αντιπάθεια για κάποιο συγκεκριμένο συμμαθητή τους, διάδοση κακόβουλων φημών, κουτσομπολιού και ψευδών στοιχείων για τη ζωή και την προσωπικότητα του θύματος.\n5)Ηλεκτρονικός: αποστολή απειλητικού ή υβριστικού υλικού (φωτογραφιών, βίντεο) μέσω του ηλεκτρονικού ταχυδρομείου, των μηνυμάτων, τα οποία στέλνονται με κινητά, και των διαδικτυακών τόπων κοινωνικής δικτύωσης. Χρήση ή παραποίηση των προσωπικών δεδομένων κάποιου ατόμου, κλήσεις στο κινητό του από άγνωστο νούμερο, για να προκαλέσουν ανησυχία στο θύμα.\n6)Ρατσιστικός: διάδοση αρνητικών σχολίων εξαιτίας της καταγωγής, της κοινωνικής τάξης, της οικονομικής κατάστασης κάποιου μαθητή. Παιδιά που έχουν χρόνια νοσήματα ή κάποια σωματική αναπηρία, όπως επίσης και παιδιά παχύσαρκα έχουν αυξημένο κίνδυνο θυματοποίησης. Χαρακτηριστικό παράδειγμα ρατσιστικού εκφοβισμού είναι στις μέρες μας ο εκφοβισμός εντός και εκτός σχολείου, παιδιών που αποτελούν μέλη μειονοτήτων.\n7)Σεξουαλικός: υβριστικά σχόλια, σκίτσα και γκράφιτι κάποιου μαθητή με σεξουαλικό περιεχόμενο, ανήθικες χειρονομίες, ανεπιθύμητο άγγιγμα με στόχο τη δημιουργία αισθημάτων αμηχανίας, ντροπής και εξευτελισμού του θύματος. Ο σεξουαλικός εκφοβισμός μπορεί να φτάσει μέχρι τη σεξουαλική επίθεση.\nΣΥΧΝΟΤΗΤΑ ΚΑΙ ΧΑΡΑΚΤΗΡΙΣΤΙΚΑ ΤΟΥ ΦΑΙΝΟΜΕΝΟΥ ΤΟΥ ΕΚΦΟΒΙΣΜΟΥ\nΑ) ΣΤΙΣ ΑΛΛΕΣ ΧΩΡΕΣ\nΟι πληροφορίες που έχουμε για τη συχνότητα εμφάνισης του «εκφοβισμού» προέρχονται από έρευνες που έγιναν σε διάφορες χώρες. Κατά τις έρευνες, οι μαθητές συμπληρώνουν ανώνυμα ερωτηματολόγια, τα οποία στη συνέχεια μελετούν οι επιστήμονες καταλήγοντας σε συμπεράσματα.\nΑπό τις πιο συστηματικές έρευνες ήταν η έρευνα του Olweus, στη Νορβηγία και Σουηδία από τη δεκαετία του 1980. Σύμφωνα με τα στοιχεία των ερευνών αυτών το 15% του συνόλου των μαθητών δημοτικού-γυμνασίου εμπλέκονταν «πότε-πότε» ή συχνότερα σε επεισόδια εκφοβισμού είτε ως δράστες είτε ως θύματα. Διαπιστώθηκε έτσι ότι ο εκφοβισμός αποτελούσε ένα σοβαρό πρόβλημα στα σχολεία της Σκανδιναβίας, που επηρέαζε έναν πολύ μεγάλο αριθμό μαθητών (Olweus, 2009).\nΑπό αντίστοιχες έρευνες που έγιναν στις ΗΠΑ το 30% των μαθητών εμπλέκονταν σε εκφοβισμό. Από αυτούς: το 13% υπήρξαν θύτες, το 10,6% θύματα, ενώ το 6,3% θύτες και θύματα. (Μαριδάκη - Κασσωτάκη, Εισήγηση στο πλαίσιο του σεμιναρίου).\nΣε έρευνες στην Αυστραλία (Rigby, 2008, σελ. 73) στις οποίες συμμετείχαν 35.000 παιδιά, ηλικίας 8-18 ετών το 16% των μαθητών ανέφεραν ότι εκφοβίστηκαν «μερικές φορές» ή «συχνά», κατά τη διάρκεια της σχολικής χρονιάς.\nΣε νεότερη έρευνα στην Αυστραλία, το 75% των αγοριών κακοποιήθηκαν λεκτικά, το 62% κακοποιήθηκαν σωματικά και το 25% κακοποιήθηκαν έμμεσα. Από τα κορίτσια, το 74% κακοποιήθηκαν λεκτικά, το 17% κακοποιήθηκαν σωματικά και το 33% κακοποιήθηκαν με άλλους τρόπους. Από την άλλη πλευρά, το 80% των παιδιών απάντησαν «θυμώνω, όταν πειράζουν κάποιο παιδί χωρίς λόγο» (Rigby, 2008, σελ. 361).\nΔιαπιστώνουμε, δηλαδή, ότι το σχολείο δεν είναι ένας «ασφαλής» χώρος για τους μαθητές. Οι έρευνες αυτές βοήθησαν τους επιστήμονες να καταλήξουν σε συμπεράσματα για τους διαφορετικούς τρόπους με τους οποίους μπορεί να εκφράζεται το φαινόμενο του σχολικού εκφοβισμού.\nΟ Olweus (2009) συμπεραίνει τα εξής:\nΤο σχολείο είναι ο χώρος στον οποίο πραγματοποιούνται, κατά κύριο λόγο, πράξεις εκφοβισμού.\nΤο πρόβλημα του σχολικού εκφοβισμού εμφανίζεται και στα μεγάλα αστικά κέντρα και στις μικρότερες πόλεις.\nΤο μέγεθος της τάξης και του σχολείου δε φαίνεται να παίζει ρόλο στο πρόβλημα του εκφοβισμού.\nΠερισσότερο εκτεθειμένοι σε πράξεις εκφοβισμού είναι οι μικρότεροι σε ηλικία και ασθενέστεροι μαθητές.\nΟ εκφοβισμός, πολλές φορές, γίνεται από μεγαλύτερους μαθητές.\nΤα αγόρια εμπλέκονται πιο συχνά σε περιστατικά εκφοβισμού, είτε σαν δράστες, είτε σαν θύματα, από τα κορίτσια.\nΜεταξύ των αγοριών είναι πιο συχνός ο εκφοβισμός με σωματική επαφή. Αντίθετα τα κορίτσια καταφεύγουν πιο συχνά σε έμμεσο εκφοβισμό (συκοφαντία, διάδοση φημών, κοινωνικό αποκλεισμό).\nΈνα μεγάλο μέρος του εκφοβισμού, ο οποίος ασκείται στα κορίτσια, γίνεται από αγόρια.\nΤα περιστατικά εκφοβισμού και βίας στο σχολείο εκδηλώνονται με μεγαλύτερη συχνότητα στο δημοτικό και στο γυμνάσιο, ενώ μειώνονται στο λύκειο.\nΟι γονείς των παιδιών, που εμπλέκονται σε περιστατικά εκφοβισμού, δε γνωρίζουν το πρόβλημα και οι συζητήσεις με τα παιδιά τους είναι περιορισμένες.\nΒ. ΣΤΗΝ ΕΛΛΑΔΑ\nΤο φαινόμενο της σχολικής βίας στην Ελλάδα, άρχισε να ερευνάται σχετικά πρόσφατα. Τα αποτελέσματα των ερευνών έδωσαν χρήσιμα στοιχεία για τη βία που εκδηλώνεται ανάμεσα σε μαθητές στο σχολικό περίγυρο. Πολλές από αυτές τις έρευνες κατέληξαν σε αντίστοιχα συμπεράσματα με αυτά τα οποία προέκυψαν σε άλλες χώρες σχετικά με τις μορφές της παιδικής και εφηβικής βίας, τα χαρακτηριστικά των θυμάτων και των θυτών, καθώς και τους παράγοντες που συμβάλλουν στην αύξηση των περιστατικών σχολικού εκφοβισμού.\nΘα γίνει αναφορά σε έρευνες, τις πιο πρόσφατες, που πραγματοποιήθηκαν τα τελευταία χρόνια στην Ελλάδα.\nΑ. Η έρευνα πραγματοποιήθηκε από το Εθνικό Κέντρο Κοινωνικών Ερευνών στο πλαίσιο της Επιτροπής Μελέτης των ομάδων Σχολικής Βίας (Bulling at School) από το 2006 ως το 2008. Τα αποτελέσματα της έρευνας μελέτησε το Κέντρο Μελετών και Τεκμηρίωσης (ΚΕΜΕΤΕ) της ΟΛΜΕ.\nΩς αντικείμενο της τέθηκε η διερεύνηση και η καταγραφή των γνωμών των εκπαιδευτικών σχετικά με την ενδοσχολική βία. Μέσω της έρευνας επιδιώχθηκε να αναδειχθούν τα ποιοτικά χαρακτηριστικά που συνδέονται με την εμφάνιση ενδοσχολικής βίας. (Γλαρέντζου et al, 2010).\nΣύμφωνα με τα συμπεράσματα της έρευνας, τα περιστατικά ακραίας βίας είναι σπάνια στα ελληνικά σχολεία. Τα περιστατικά εκφοβισμού, αντίθετα, είναι συχνά και σε αυτά συμμετέχουν, αν και με διαφορετικό τρόπο, αγόρια και κορίτσια. Θύματα εκφοβισμού είναι κυρίως παιδιά τα οποία δεν μπορούν να υπερασπιστούν τον εαυτό τους αποτελεσματικά και έχουν κάποια χαρακτηριστικά που τα στοχοποιούν και τα καθιστούν ευάλωτα. Δεν είναι διαδεδομένο φαινόμενο η οργάνωση ομάδων βίας από μαθητές στα σχολεία. Τέλος είναι συχνή η αποσιώπηση των περιστατικών εκφοβισμού από τα θύματα, αλλά και η σιωπηλή ανοχή του εκφοβισμού από μέρους της σχολικής κοινότητας.\nB. Η έρευνα «Μεγαλώνοντας στην Αθήνα, ποιότητα ζωής παιδιών και εφήβων» πραγματοποιήθηκε το 2006 από το Εθνικό Κέντρο Κοινωνικών Ερευνών. Το δείγμα το αποτελούσαν 2000 μαθητές/τριες από δημοτικά, γυμνάσια και λύκεια της Αθήνας. (Βαλάσση ? Αδάμ, 2010).\nΣτο ερώτημα «Υπάρχουν παιδιά στο σχολείο που σου συμπεριφέρονται άσχημα;» απαντούν καταφατικά το 63% των παιδιών του Δημοτικού, 54% των παιδιών του Γυμνασίου και 36% του Λυκείου.\nΣτο ερώτημα «Εσύ έχεις φερθεί άσχημα σε άλλα παιδιά στο σχολείο;» απαντούν «ναι» το 33% των παιδιών του Δημοτικού, 35% του Γυμνασίου και το 34% του Λυκείου. Δηλαδή ένα στα τρία παιδιά παραδέχεται ότι έχει θυματοποιήσει άλλα παιδιά.\nΕκτός από δράστες και θύματα, τα μισά παιδιά, το 53%, ανέφεραν ότι έχουν παρακολουθήσει περιστατικά σχολικού εκφοβισμού ως αμέτοχοι θεατές.\nΤα συμπεράσματα της μελέτης αυτής επιβεβαιώνουν ότι υπάρχει βία στη ζωή των μαθητών της Αθήνας, δεν είναι ίδια όμως σε όλες τις σχολικές μονάδες. Η ενδοσχολική βία δε φαίνεται να καθορίζεται ούτε από την περιοχή που βρίσκεται το σχολείο ούτε και το ποσοστό αλλοδαπών μαθητών. Τέλος, οι εκπαιδευτικοί δε φαίνεται να έχουν επίγνωση της κατάστασης η οποία επικρατεί στα σχολεία. (Βαλάσση ? Αδάμ, 2010).\nΓ. Με στόχο την αντιμετώπιση του εκφοβισμού στα σχολεία πραγματοποιήθηκε το 2007-2008, το διακρατικό πρόγραμμα «ΔΑΦΝΗ Διερεύνηση και αντιμετώπιση του εκφοβισμού και της θυματοποίησης στο Σχολείο». Στο πρόγραμμα αυτό συμμετείχαν πανεπιστήμια, ερευνητικά κέντρα και υπηρεσίες από την Ελλάδα, την Κύπρο, τη Γερμανία και τη Λιθουανία. Το Δεκέμβριο του 2009 ανακοινώθηκαν τα αποτελέσματα της έρευνας-δράσης που πραγματοποιήθηκε στο πλαίσιο του διακρατικού προγράμματος «ΔΑΦΝΗ» από την ΕΨΥΠΕ, με υπεύθυνους τους Τσιάντη Γ. και Ασημόπουλο Χ.\nΗ έρευνα πραγματοποιήθηκε με συνδυασμό μεθοδολογίας ποσοτικής και ποιοτικής μεθόδου έρευνας, σε δύο φάσεις, πριν και μετά την ανάπτυξη εκπαιδευτικών παρεμβάσεων.\nΗ ποσοτική έρευνα έγινε με τη χρήση ερωτηματολογίων και τα αποτελέσματά της είναι τα ακόλουθα: το ποσοστό των μαθητών-θυμάτων έφτασε το 7,87%, το ποσοστό θυτών ήταν 5,61%. Η πλειοψηφία των μαθητών, 74,43%, δήλωσαν ότι προσπαθούν να βοηθήσουν το θύμα. Επιπλέον οι μαθητές-θύματα μιλούν για τις καταστάσεις εκφοβισμού, κατά 62,5% στους γονείς τους, κατά 42,5% στους φίλους τους, κατά 27,5% στους δασκάλους τους, ενώ το 20% από αυτούς δε μιλούν σε κανένα. Αντίθετα, η πλειοψηφία των μαθητών-θυτών (56%) δε μιλούν σε κανέναν για ό,τι έκαναν. Οι μαθητές, θύματα και θύτες, θεωρούν ότι οι δάσκαλοι παρεμβαίνουν μόνο στο 1/3 των περιστατικών σχολικού εκφοβισμού (Τσιάντης και Ασημόπουλος, 2010).\nΗ ποιοτική έρευνα, σχετικά με τις απόψεις και τις εμπειρίες μαθητών και εκπαιδευτικών για το φαινόμενο του σχολικού εκφοβισμού, πραγματοποιήθηκε με τη μέθοδο της ομαδικά εστιασμένης συνέντευξης. Κάποια συμπεράσματα της ποιοτικής έρευνας είναι τα ακόλουθα:\nΟι μαθητές θεωρούν τον εκφοβισμό υπαρκτό πρόβλημα στα σχολεία τους, αναγνωρίζουν πολλές εκφοβιστικές συμπεριφορές, όπως λεκτικό ? σωματικό εκφοβισμό ή έμμεσο εκφοβισμό, και κατανοούν ότι έχει σοβαρές επιπτώσεις στην ψυχοκοινωνική κατάσταση του θύματος. Ο σωματικός εκφοβισμός φαίνεται να είναι λιγότερο συχνός, πιο συχνά αναφέρονται τα υβριστικά σχόλια, οι απειλές και η κοινωνική απομόνωση. Οι μαθητές θεωρούν, επίσης, ότι οι εκπαιδευτικοί δεν ανταποκρίνονται επαρκώς στις επικλήσεις τους για βοήθεια και το σχολείο δεν παίρνει πρωτοβουλίες, για να αντιμετωπίσει τον εκφοβισμό. Έτσι οι μαθητές-θύματα αντιδρούν με απόσυρση και αποφεύγουν να ζητήσουν βοήθεια από τους εκπαιδευτικούς αλλά και από τους γονείς. (Τσιάντης et al, 2008).\nΗ σημασία του σχολικού εκφοβισμού για την κοινωνία έχει οδηγήσει πολλούς ερευνητές στη διερεύνηση και την αναζήτηση των παραγόντων και των συνθηκών που τον προκαλούν ή τον ευνοούν.\nΠαράγοντες που σχετίζονται με το μαθητή\n1.1. Προσωπικότητα θύματος\nΣύμφωνα με τον Olweus (2009), τα θύματα χωρίζονται σε δύο κατηγορίες:\nα) Παθητικά ή υποτακτικά θύματα.\nΕίναι άτομα ανασφαλή και αγχώδη, επιφυλακτικά, ευαίσθητα και ήσυχα. Όταν δέχονται επίθεση, αντιδρούν κλαίγοντας ή με απόσυρση. Έχουν αρνητική άποψη για τον εαυτό τους και χαμηλή αυτοεκτίμηση. Στο σχολείο δεν έχουν φίλους και είναι απομονωμένα. Τα παιδιά αυτά «εκπέμπουν ένα σήμα στους άλλους ότι πρόκειται για ανασφαλή άτομα τα οποία, εάν τους επιτεθούμε ή τα προσβάλουμε, δε θα ανταποδώσουν την επίθεση» (Olweus, 2009).\nΤα αγόρια?παθητικά θύματα συχνά παρουσιάζουν και τα εξής χαρακτηριστικά:\nI.σωματική αδυναμία που τα υποχρεώνει σε παθητική ή αποδοχή της βίας.\nII.στενότερο δεσμό με τους γονείς, ιδιαίτερα με τη μητέρα. Η σχέση αυτή μπορεί να είναι υπερπροστατευτική (Olweus, 2009).\nΣύμφωνα με τον Rigby (2008), τα θύματα του εκφοβισμού δεν είναι δημοφιλή άτομα, αντίθετα είναι απομονωμένα με περιορισμένη αποδοχή από τις ομάδες των συνομηλίκων τους. Έχουν λίγους φίλους και παρουσιάζουν δυσκολία να αποκτήσουν νέους, ενώ είναι πιο ευαίσθητα και ευάλωτα από τα υπόλοιπα.\nΣυνέπεια αυτού του γεγονότος είναι τα παιδιά αυτά να έχουν χαμηλή αυτοεκτίμηση. Αδυνατούν να υπερασπιστούν τους εαυτούς τους, όταν δέχονται επιθετικές πράξεις, αποτυγχάνουν να διαχειριστούν τις διαπροσωπικές τους δυσκολίες και αυτό μειώνει περισσότερο την ήδη χαμηλή αυτοεκτίμησή τους. Η αυτοεικόνα, δηλαδή, σχετίζεται με τη θυματοποίηση από τους συνομήλικους και ως αιτία και ως αποτέλεσμα: τα παιδιά, που έχουν χαμηλή αυτοεικόνα, θυματοποιούνται πιο συχνά από τα υπόλοιπα και, λίγους μήνες μετά τη θυματοποίησή τους, έχουν σημαντική πτώση της αυτοεικόνας τους (Rigby, 2008).\nTα θύματα, συχνά, αναλαμβάνουν μεγάλο μέρος της ευθύνης και την ντροπή, που προκαλείται από τις πράξεις βίας, και αδυνατούν να διαχειριστούν τα συναισθήματα αυτά κατάλληλα. Σύμφωνα με τον Olweus (2009), τα παιδιά τα οποία είχαν θυματοποιηθεί κατά την εφηβική τους ηλικία είχαν μεγαλύτερες πιθανότητες να πάθουν κατάθλιψη και να κάνουν σκέψεις αυτοκτονίας, μετά την ενηλικίωσή τους.\nβ. Προκλητικά θύματα\nΧαρακτηρίζονται από έναν συνδυασμό αγχώδους και επιθετικής συμπεριφοράς. Οι μαθητές αυτοί παρουσιάζουν προβλήματα συγκέντρωσης και είναι υπερκινητικοί. Συμπλέκονται διαρκώς σε αρνητικές πράξεις και δημιουργούν ένταση και εκνευρισμό στους άλλους. Προκαλούν έτσι τους συμμαθητές τους οι οποίοι αντιδρούν με επιθετικότητα (Olweus, 2009).\n1.2. Προσωπικότητα θύτη\nΟι δράστες, σύμφωνα με τον Olweus, έχουν τα εξής χαρακτηριστικά γνωρίσματα:\nΕίναι επιθετικοί προς τους συνομηλίκους τους. Συχνά γίνονται επιθετικοί και προς τους ενηλίκους, εκπαιδευτικούς και γονείς.\nΈχουν θετική στάση απέναντι στη βία.\nΈχουν μεγαλύτερη σωματική δύναμη από τους συνομηλίκους τους.\nΕίναι παρορμητικοί, δυσκολεύονται να ελέγξουν τα συναισθήματά τους.\nΗ δημοτικότητά τους ανάμεσα στους συμμαθητές τους είναι μέτρια. Συχνά, όμως, περιβάλλονται από μία μικρή ομάδα λίγων φίλων που τους συμπαθούν και τους υποστηρίζουν.\nΔεν έχουν ενσυναίσθηση προς τα θύματα του εκφοβισμού.\nΈχουν θετική άποψη για τον εαυτό τους και δεν παρουσιάζουν χαμηλή αυτοεκτίμηση.\nΘέλουν να είναι κυρίαρχοι και νιώθουν την ανάγκη να υποτάσσουν τους άλλους και να πληγώνουν άλλα άτομα.\nΕίναι μέτριοι ή κακοί μαθητές και παίρνουν, συνήθως, χαμηλούς βαθμούς. Αναπτύσσουν δε αρνητική στάση προς το σχολείο.\nΠαρουσιάζουν ένα γενικευμένο αντικοινωνικό πρότυπο συμπεριφοράς. Έχουν περισσότερες πιθανότητες να παρουσιάσουν αργότερα υψηλό επίπεδο παραβατικότητας.\nΗ εκφοβιστική συμπεριφορά έχει συνδεθεί με την απουσία ενσυναίσθησης από τη μεριά του δράστη. Οι δράστες προκαλούν θλίψη, φόβο, πόνο, επειδή οι ίδιοι δεν μπορούν να κατανοήσουν τι νιώθει το θύμα εξαιτίας της δικής τους συμπεριφοράς. Οι δράστες δεν προσπαθούν να καταλάβουν τον άλλο «μπαίνοντας στη θέση του», δε βλέπουν τα πράγματα από την «οπτική γωνία του άλλου». Συχνά νιώθουν υπερήφανοι για τις βίαιες συμπεριφορές τους, επειδή ακριβώς παρουσιάζουν ελλειμματική ενσυναίσθηση (Λυχνού, 2013). Ενώ δεν ενδιαφέρονται για την ψυχική κατάσταση και τα συναισθήματα των άλλων, όταν οι ίδιοι βρίσκονται σε δύσκολη κατάσταση, διαμαρτύρονται συχνά για συναισθηματική εξάντληση (Rigby, 2008).\nΚατά τον Rigby, τέλος, οι δράστες είναι άτομα χωρίς ηθικούς ενδοιασμούς, παρουσιάζουν έλλειψη ντροπής, για τις βίαιες πράξεις στις οποίες εμπλέκονται, και μειωμένη αίσθηση προσωπικής ευθύνης. Συχνά μάλιστα μεταφέρουν την ευθύνη στο θύμα, λέγοντας: «Αυτός φταίει! Πήγαινε γυρεύοντας!»\nΠαράγοντες που σχετίζονται με τους συνομηλίκους\nΔεν υπάρχει αμφιβολία ότι η ομάδα των συνομηλίκων ασκεί δυναμική επιρροή στον τρόπο συμπεριφοράς των παιδιών. Σε κάθε περιστατικό εκφοβισμού, που συμβαίνει στην αυλή του σχολείου, υπάρχουν μαθητές οι οποίοι είναι παρόντες και το παρακολουθούν. Οι συνομήλικοι αυτοί, οι οποίοι εμπλέκονται με κάποιο τρόπο στα περιστατικά βίας, ορίζονται ως «παριστάμενοι - παρατηρητές».\nΟι πιθανές αντιδράσεις των παρισταμένων είναι οι εξής:\nΥποστηρίζουν το θύμα, παρεμβαίνοντας και αποθαρρύνοντας την επιθετικότητά του δράστη.\nΕνθαρρύνουν με παθητικό τρόπο τον εκφοβισμό, παρακολουθώντας χωρίς να αναμειγνύονται.\nΕνθαρρύνουν με ενεργητικό τρόπο το δράστη συμμετέχοντας στην επίθεση.\nΗ επίδραση δηλαδή της ομάδας των συνομηλίκων στην εκδήλωση ενός περιστατικού εκφοβισμού και στην έκβασή του είναι καθοριστική ( Rigby, 2008).\nΣύμφωνα με τον Olweus (όπως αναφέρεται στο Γιαννακούρα, 2011, σελ. 23), όταν αρκετά άτομα συμμετέχουν σε κάποια πράξη εκφοβισμού, τίθενται σε λειτουργία ορισμένοι μηχανισμοί:\nI.Τα παιδιά μπορούν να φερθούν επιθετικά, αν δουν κάποιον άλλον, ένα «πρότυπο», να έχει επιθετική συμπεριφορά. Η επίδραση θα είναι ισχυρότερη αν ο μαθητής-παρατηρητής τρέφει μεγάλη εκτίμηση προς το «πρότυπο». Αυτό το είδος επίδρασης ονομάζεται «κοινωνική μόλυνση».\nII.Παρουσιάζεται εξασθένηση του ελέγχου ή των αναστολών έναντι των επιθετικών τάσεων. Ο δράστης, «το πρότυπο», θα ανταμειφθεί μέσω της εξουσίας που θα ασκήσει στο θύμα, χωρίς όμως να υποστεί αρνητικές συνέπειες για τις βίαιες πράξεις του. Έτσι αποδυναμώνονται οι μηχανισμοί ελέγχου των μαθητών-παρατηρητών και μπορεί να συμμετέχουν και εκείνοι στον εκφοβισμό.\nIII. Το αίσθημα ατομικής ευθύνης του δράστη για μια αρνητική πράξη βίας, όπως ο εκφοβισμός, μειώνεται, όταν συμμετέχουν σε αυτήν αρκετά άτομα, και μειώνονται αντίστοιχα και τα αισθήματα εποχής. Έτσι συμμετέχουν στις πράξεις εκφοβισμού και μαθητές-παρατηρητές, οι οποίοι δεν έχουν επιθετική συμπεριφορά.\nIV. Συντελούνται αλλαγές στη γνώμη των συμμαθητών για το θύμα. Το θύμα μετά από τις επιθέσεις και τα προσβλητικά σχόλια, θεωρείται ανάξιο, που «του αξίζει» να το προσβάλουν και να το εκφοβίζουν.\nΟι ερευνητές Salmivalli, Lagerspetz κ.α. (όπως αναφέρεται στο Λυχνού, 2013) μετά από μελέτες κατατάσσουν τους παρισταμένους στις εξής κατηγορίες:\nα) οι βοηθοί: μαθητές που συμμετέχουν στο επεισόδιο και προσφέρουν ουσιαστική βοήθεια στο δράστη.\nβ) οι ενισχυτές: δεν επιτίθενται στο θύμα οι ίδιοι αλλά ενθαρρύνουν το δράστη με γέλια, φωνές και χειρονομίες. Η συμπεριφορά τους δίνει θετική ανατροφοδότηση στο δράστη να συνεχίσει τον εκφοβισμό, αφού έχει κερδίσει την εκτίμηση «του κοινού».\nγ) οι αμέτοχοι: μαθητές που παραμένουν ουδέτεροι, χωρίς να υποστηρίζουν καμία πλευρά. Αυτή η μερίδα των αμέτοχων μαθητών, τελικά, θεωρείται υποστηρικτική της εκφοβιστικής συμπεριφοράς, αφού «εγκρίνουν σιωπηρά» το γεγονός.\nδ) οι υπερασπιστές: είναι οι μαθητές που θα προσπαθήσουν να σταματήσουν το δράστη, παίρνοντας το μέρος του θύματος.\nΠολλοί παριστάμενοι ισχυρίζονται ότι δεν επεμβαίνουν, επειδή φοβούνται για τη δική τους ασφάλεια και σωματική ακεραιότητα, αφού μπορεί να γίνουν οι ίδιοι τα επόμενα θύματα. Άλλοι φοβούνται ότι θα χαρακτηριστούν το «καρφί» του σχολείου. Άλλοι, τέλος, δεν κατανοούν πλήρως τη διαδικασία του εκφοβισμού και δεν κατέχουν τις γνώσεις ή τις δεξιότητες, για να παρέμβουν αποτελεσματικά (Κοντογιάννης, 2014).\nΠαρ? όλα αυτά όμως, ο ρόλος των παρισταμένων είναι καθοριστικός, γιατί, αν κάποιοι παριστάμενοι εκφράσουν ανοικτά την αποδοκιμασία τους για περιστατικό εκφοβισμού, υπάρχει ελάχιστη πιθανότητα να συνεχιστεί ο εκφοβισμός.\nΠαράγοντες που σχετίζονται με την οικογένεια\nΗ απάντηση στην ερώτηση, εάν το παιδί μπορεί να ανατραφεί έτσι ώστε να έχει λιγότερες πιθανότητες αργότερα να γίνει δράστης ή θύμα, είναι καταφατική.\nΈχει αποδειχθεί ότι κάποιοι παράγοντες παίζουν ουσιώδη ρόλο στην ανάπτυξη επιθετικής συμπεριφοράς εκ μέρους των παιδιών.\nΗ στάση των γονέων στο σπίτι και η συμπεριφορά του παιδιού στο σχολείο συνδέονται στενά μεταξύ τους. Ενδεχόμενη αρνητική στάση των γονέων, η οποία χαρακτηρίζεται από έλλειψη τρυφερότητας και συναισθηματικής εμπλοκής, αυξάνει τον κίνδυνο να γίνει το παιδί αργότερα επιθετικό και εχθρικό προς τους άλλους.\nΗ υπερβολική «ελευθερία» κατά την παιδική ηλικία συμβάλλει στην ανάπτυξη ενός προτύπου επιθετικής συμπεριφοράς. Αν ο γονιός είναι γενικά ανεκτικός και δε θέτει σαφή όρια στη συμπεριφορά του παιδιού, καλλιεργεί την επιθετικότητα του παιδιού.\nΗ χρήση «δυναμικών» μεθόδων ανατροφής, όπως η σωματική τιμωρία, δημιουργεί επιθετικά παιδιά, γιατί τα εξοικειώνει με την επιθετική συμπεριφορά την οποία θεωρούν σαν μία αποδεκτή μορφή αντιμετώπισης συγκρούσεων.\nΟδηγούμαστε λοιπόν στο συμπέρασμα ότι η αγάπη, η φροντίδα και το ενδιαφέρον από τους γονείς, τα σαφώς καθορισμένα όρια ως προς την επιτρεπτή συμπεριφορά καθώς και η χρήση μη σωματικών μεθόδων διαπαιδαγώγησης πλάθουν αρμονικά και ανεξάρτητα παιδιά ( Olweus, 2009).\nΈνας πιθανός παράγοντας κινδύνου είναι η έκθεση των παιδιών στην ενδοοικογενειακή βία. Αν η οικογένεια ως μονάδα λειτουργεί άσχημα, τότε τα μέλη της επηρεάζονται στον τρόπο με τον οποίο συμπεριφέρονται έξω από την οικογένεια. Παιδιά, τα οποία γίνονται μάρτυρες βίαιης συμπεριφοράς μέσα στην οικογένεια, συνηθίζουν στη βία και έχουν περισσότερες πιθανότητες να αντιγράφουν αυτά τα επιθετικά πρότυπα συμπεριφοράς (Τρίγκα-Μερτίκα, 2014).\nΠαράγοντες που σχετίζονται με το σχολείο\nΤα σχολεία διαφέρουν κατά πολύ μεταξύ τους στη συχνότητα και την ένταση των περιστατικών εκφοβισμού τα οποία συμβαίνουν στη σχολική κοινότητα. Η πλειοψηφία των μαθητών και των εκπαιδευτικών των σχολείων, στα οποία κυριαρχεί ο σχολικός εκφοβισμός, υποστηρίζει πως το ίδιο το σχολείο επηρεάζει την κατάσταση. Από τη δεκαετία του 1990 και έπειτα, οι έρευνες έδειξαν ότι το σχολικό κλίμα συνδέεται στενά με τη σχολική επίδοση, τη θυματοποίηση και την παραβατικότητα (Rigby, 2008).\nTo σχολικό κλίμα ορίστηκε ως «η ποιότητα και ο χαρακτήρας της σχολικής ζωής, όπως βιώνεται από τα μέλη της σχολικής κοινότητας και αντανακλά πρότυπα, στόχους, αξίες, διαπροσωπικές σχέσεις, διδακτικές και μαθησιακές πρακτικές και οργανωτικές δομές» (Γιαννακούρα, 2011). Το σχολικό κλίμα επηρεάζει την επίδοση των μαθητών αλλά και τη συναισθηματική και κοινωνική τους ανάπτυξη.\nΠαράγοντες που επηρεάζουν θετικά το σχολικό κλίμα θεωρούνται οι ακόλουθοι:\nΟι διαπροσωπικές σχέσεις μεταξύ των εκπαιδευτικών και των μαθητών.\nΗ ποιότητα των σχολικών εγκαταστάσεων και η ασφάλεια των μαθητών στο σχολικό χώρο.\nΗ αποτελεσματικότητα της διοίκησης του σχολείου στην επικοινωνία με τα μέλη της σχολικής κοινότητας.\nΤο ενδιαφέρον των μαθητών για τη μάθηση και την επιτυχία στο σχολείο.\nΟι αξίες των μαθητών, ιδιαίτερα η αυτοπειθαρχία και ο σεβασμός προς τους άλλους.\nΟι σχέσεις των μαθητών μεταξύ τους, δηλαδή το ενδιαφέρον και ο σεβασμός του ενός προς τον άλλο και η αμοιβαία συνεργασία.\nΗ καθοδήγηση-συμβουλευτική η οποία παρέχεται προς τους μαθητές.\nΟι σχέσεις του σχολείου με τους γονείς των μαθητών και τη σχολική κοινότητα.\nΗ διαχείριση της τάξης από τους εκπαιδευτικούς, δηλαδή η αποτελεσματική οργάνωση της τάξης και η αποτελεσματική χρήση του σχολικού χρόνου.\nΗ δυνατότητα των μαθητών να συμμετέχουν σε σχολικές δραστηριότητες (αθλητικές, πολιτιστικές, κοινωνικές) που οργανώνονται από το σχολείο (Γιαννακούρα, 2011).\nO διευθυντής καθορίζει σε μεγάλο βαθμό το «σχολικό κλίμα». Μία αναποτελεσματική διεύθυνση του σχολείου, σε σχέση με την επιβολή κυρώσεων, η οποία παράλληλα αδυνατεί να συνεργαστεί επιτυχώς με τις μαθητικές κοινότητες, μπορεί να προκαλέσει την απείθαρχη συμπεριφορά των μαθητών. Αντίθετα μια ισχυρή και αποτελεσματική διεύθυνση, σε συνδυασμό με την άρτια συνεργασία μεταξύ εκπαιδευτικών και διευθυντή, συμβάλλει στην καλλιέργεια αυτοπειθαρχίας και αυτοελέγχου της συμπεριφοράς των μαθητών (Τρίγκα-Μερτίκα, 2014).\nΟ ρόλος των εκπαιδευτικών, επίσης, είναι καθοριστικός στη διαμόρφωση του «σχολικού κλίματος». Η συνεργασία μεταξύ των εκπαιδευτικών συνδέεται με συνεργασία μεταξύ των μαθητών και με σεβασμό μεταξύ μαθητών διαφορετικής καταγωγής και κουλτούρας. Σχολεία, τα οποία χαρακτηρίζονται από υψηλό ηθικό των εκπαιδευτικών και μεγάλη συμμετοχή των εκπαιδευτικών στη σχολική ζωή, είναι προστατευμένα από τη σχολική βία (Γιαννακούρα, 2011).\nΟ εκπαιδευτικός είναι, επίσης, ο βασικός παράγοντας που καθορίζει το «κλίμα της τάξης». Ειδικότερα, οι μέθοδοι διδασκαλίας που επιλέγει, επηρεάζουν σημαντικά τη συμπεριφορά και την επίδοση των μαθητών, επειδή δημοκρατικές μέθοδοι διδασκαλίας με χαρακτήρα μαθητοκεντρικό και συνεργατικό δεν ευνοούν την εκδήλωση προβληματικής συμπεριφοράς.\nΗ στάση του απέναντι στους μαθητές είναι ένας άλλος παράγοντας. Ο αποτελεσματικός εκπαιδευτικός προσπαθεί να εξασφαλίσει τη συναίνεση και την αποδοχή των μαθητών σε κάθε ενέργεια και απόφασή του. Παρέχει υψηλά επίπεδα αυτενέργειας και καλλιεργεί την αυτονομία των μαθητών, ενώ συγχρόνως ευνοεί τη δημιουργία καλών διαπροσωπικών σχέσεων μέσα στην τάξη. Αντίθετη συμπεριφορά θα μπορούσε να κλονίσει την εμπιστοσύνη των μαθητών και να ευνοήσει την εκδήλωση προβλημάτων (Τρίγκα-Μερτίκα, 2014).\nΣύμφωνα με τον Rigby (2008), το περιβάλλον της τάξης έχει άμεση σχέση με τον σχολικό εκφοβισμό. Ο εκφοβισμός - θυματοποίηση θα είναι χαμηλός ανάμεσα σε παιδιά που εκπαιδεύονται σε τάξεις, όπου τα μαθήματα είναι καλά οργανωμένα και καλλιεργούν τη φαντασία τους, όπου οι δάσκαλοι ενδιαφέρονται πραγματικά για τα συναισθήματα των παιδιών. Σε αυτό το ιδανικό περιβάλλον, τα παιδιά είναι απίθανο να νιώσουν ανία και πλήξη, να θυμώσουν και να θελήσουν να ξεσπάσουν σε πιο αδύναμα και ευάλωτα παιδιά.\nΣΥΝΕΠΕΙΕΣ ΤΟΥ ΕΚΦΟΒΙΣΜΟΥ\nΟι αρνητικές συνέπειες του σχολικού εκφοβισμού, τόσο για τα θύματα όσο και για τους δράστες, είναι ο βασικός λόγος που ο εκφοβισμός απασχολεί όλο και περισσότερους εκπαιδευτικούς, επιστήμονες και θεσμικούς παράγοντες.\nΟι συνέπειες για τα «θύματα» περιλαμβάνουν: άγχος, κατάθλιψη, σωματικά και ψυχοσωματικά συμπτώματα (όπως πονοκεφάλους, κοιλιακά άλγη, διαταραχή ύπνου) χαμηλή αυτοπεποίθηση, μοναξιά, συμπτώματα σχολικής φοβίας, μαθησιακές δυσκολίες και χαμηλή σχολική επίδοση. (Γιαννακοπούλου et al, 2010).\nΟι συνέπειες αυτές βρίσκονται σε άμεση συνάρτηση με τη συχνότητα και την ένταση του εκφοβισμού τον οποίο υφίσταται το θύμα. Δεν είναι δύσκολο να καταλάβουμε ποιες επιπτώσεις έχει για ένα παιδί να περνά τα χρόνια του στο σχολείο σε κατάσταση συνεχούς άγχους και ανασφάλειας. Παρουσιάζει, τελικά, μείωση της αυτοεκτίμησης, κοινωνική απομόνωση, σύνδρομο μετατραυματικού στρες και, σε ακραίες περιπτώσεις, τάσεις αυτοκτονίας (Rigby, 2008, Olweus, 2009).\nΌσον αφορά στους «θύτες», οι σχολικές τους επιδόσεις είναι χαμηλές και συχνά παρουσιάζουν ελλειμματική προσοχή, κατάθλιψη, διαταραχές συμπεριφοράς. Εμπλέκονται σε νεαρή ηλικία σε αντικοινωνικές συμπεριφορές, όπως οι κλοπές, οι βανδαλισμοί και η μέθη. Ως ενήλικες, τείνουν να εμπλέκονται σε περιστατικά ενδοοικογενειακής βίας και γίνονται τιμωρητικοί γονείς για τα παιδιά τους (Rigby, 2008, Olweus, 2009).\nΤο πιο σημαντικό, όμως, είναι το γεγονός ότι οι δράστες φαίνεται να διατηρούν τη συμπεριφορά αυτή και όταν ενηλικιώνονται. Έρευνα του Olweus έδειξε ότι ο εκφοβισμός μπορεί να οδηγήσει σε εγκληματική συμπεριφορά, εφόσον το 60% των μαθητών, που είχαν εμπλοκές ως δράστες σε επεισόδια σχολικής βίας, ως ενήλικες είχαν καταδικαστεί τουλάχιστον μια φορά για κάποιο αδίκημα. Και το 35-40% είχαν καταδικαστεί ως την ηλικία των 24 ετών τρεις ή περισσότερες φορές για κάποιο αδίκημα. Αυτό σημαίνει ότι η επιθετικότητα κατά την παιδική και εφηβική ηλικία συνδέεται στενά με την εκδήλωση παραβατικής συμπεριφοράς, μετά την ενηλικίωση (Τρίγκα ? Μερτίκα, 2014).\nΠέραν από τα προαναφερθέντα, ο εκφοβισμός έχει ευρύτερα αντίκτυπο στο «σχολικό κλίμα», γιατί δημιουργεί φόβο και ανασφάλεια μεταξύ των μαθητών, εμποδίζει την ικανότητά τους να μάθουν και οδηγεί σε παραβατικές συμπεριφορές.\nΥπάρχουν μια σειρά από σημάδια που θα μπορούσαν να αποτελέσουν ένδειξη ότι ένας μαθητής έχει εμπλοκή σε περιστατικά εκφοβισμού και βίας στο σχολείο, είτε ως εκφοβιζόμενος είτε ως εκφοβιστής. Χρειάζεται, όμως, προσοχή ώστε να μην οδηγηθεί κανείς σε λανθασμένα συμπεράσματα, καθώς τα συγκεκριμένα σημάδια αποτελούν ενδείξεις και όχι αποδείξεις ότι ένας μαθητής εκφοβίζεται στο χώρο του σχολείου. Οι ενδείξεις (όπως αναφέρονται στο Μαριδάκη ? Κασσωτάκη, 2013) είναι οι ακόλουθες:\nΑναίτια κακή διάθεση και μελαγχολία.\nΕκδήλωση φόβου μετάβασης στο σχολείο.\nΆρνηση φοίτησης στο σχολείο.\nΑπώλεια χρημάτων ή άλλων αντικειμένων.\nΕπιστροφή στο σπίτι με τραύματα ή με σκισμένα ρούχα.\nΦόβος χρησιμοποίησης του κινητού τηλεφώνου ή τρόμαγμα, όταν χτυπάει.\nΧρήση ηλεκτρονικού υπολογιστή κρυφά από τους γονείς.\nΜε αφετηρία τις επιτυχημένες παρεμβάσεις του Olweus (2009) το σχολείο καλείται να αντιμετωπίσει τον εκφοβισμό. Παρουσιάζονται, στη συνέχεια, κάποια βασικά χαρακτηριστικά πρόληψης και αντιμετώπισης του σχολικού εκφοβισμού σε επίπεδο τάξης και σχολείου.\nΜΕΤΡΑ ΣΤΟ ΕΠΙΠΕΔΟ ΤΗΣ ΤΑΞΗΣ\nΠολλοί εκπαιδευτικοί πιστεύουν ότι τα παιδιά πρέπει να βοηθηθούν στο σχολείο, να αναπτύξουν κοινωνικές δεξιότητες που θα μειώσουν τις πιθανότητες να εμπλακούν σε περιστατικά εκφοβισμού. Σύμφωνα με τον Κοντογιάννη (Εισήγηση στο Σεμινάριο Ειδικής Αγωγής, 2014), για την εκπαίδευση των μαθητών στην ενεργητική παρέμβαση στα περιστατικά εκφοβισμού προτείνονται τα εξής:\n1.Εισαγωγή του όρου «εκφοβισμός»\nΟ εκπαιδευτικός ζητάει από την τάξη να βρει ορισμούς και να γράψει τους ορισμούς στον πίνακα. Έπειτα τους συνοψίζει, ώστε να συντάξει έναν λειτουργικό ορισμό για τον εκφοβισμό. Π.χ. «Εκφοβισμός είναι, όταν ένα άτομο ή μια ομάδα πληγώνει κάποιο άλλο άτομο επίτηδες, χρησιμοποιώντας βρισιές, όταν του επιτίθεται σωματικά ή όταν καταστρέφει τα πράγματα του»\n2.Προσδιορισμός κοινά αποδεκτών κανόνων\nΟι κανόνες θα γραφούν στον πίνακα και θα περιοριστούν σε 3-4, ώστε να τους θυμούνται οι μαθητές εύκολα. Π.χ. «1. Δε θα παρενοχλούμε άλλους μαθητές. 2. Θα προσπαθούμε να βοηθάμε τους μαθητές που πέφτουν θύματα εκφοβισμού. 3. Θα προσπαθήσουμε να συμπεριλάβουμε στην παρέα μας μαθητές που συνήθως μένουν μόνοι» (Olweus, 2009)\n3.Διαχωρισμός των εννοιών «κάρφωμα ? πληροφόρηση»\nΟ εκπαιδευτικός εξηγεί ότι είναι σημαντικό να ενημερώνουμε τους ενήλικες, όταν συμβαίνει κάτι το οποίο είναι επικίνδυνο ή βλάπτει τους άλλους ανθρώπους. Π.χ. Κάρφωμα: όταν ένας μαθητής λέει σε κάποιον ενήλικα τι έκανε ένας άλλος μαθητής, για να του δημιουργήσει πρόβλημα. Πληροφόρηση: όταν ένας μαθητής λέει σε κάποιον ενήλικα τι έκανε ένας άλλος μαθητής, επειδή οι πράξεις του ήταν επικίνδυνες ή έβλαψαν άλλο άτομο.\n4.Πρόσκληση στην τάξη «ατόμων εμπιστοσύνης»\nΟ επισκέπτης ενημερώνει τους μαθητές ότι μπορούν να έρθουν σε επαφή μαζί του, για να αναφέρουν τα περιστατικά εκφοβισμού ή άλλα ζητήματα που τους αφορούν. Ο επισκέπτης μπορεί να είναι π.χ. διευθυντής, συνάδελφος, σχολικός ψυχολόγος, κοινωνικός λειτουργός.\n5.Οργάνωση κοινών δραστηριοτήτων\nΗ συζήτηση για το φαινόμενο του εκφοβισμού εστιάζει στα προβλήματα της τάξης. Σε αντίθεση, θα πρέπει να οργανωθούν κοινές θετικές ομαδικές δραστηριότητες, οι οποίες ασκούν σημαντική επίδραση στις σχέσεις των μαθητών, τους ενθαρρύνουν και δημιουργούν συναισθήματα αλληλεγγύης. Π.χ. ομαδικές δημιουργικές δραστηριότητες εικαστικών, θεάτρου, χορού, μουσικής, φωτογραφίας, άθλησης, περιβαλλοντικής ευαισθητοποίησης.\nΓια να μπορέσουν όμως να ασκήσουν οι εκπαιδευτικοί το ρόλο τους είναι απαραίτητη η συστηματική επιμόρφωση τους σχετικά με τα δικαιώματα του παιδιού, τη διαπολιτισμική εκπαίδευση την επίλυση συγκρούσεων και την αντιμετώπιση κρίσεων. Η επιμόρφωση των εκπαιδευτικών θα πρέπει να αναφέρεται στη μορφολογία του φαινομένου του εκφοβισμού, στην αντιμετώπιση των αιτίων που προκαλούν τις βίαιες συμπεριφορές και στις μεθόδους παρέμβασης, ώστε να επιλύονται ειρηνικά συγκρούσεις μεταξύ των μαθητών. (Μόσχος Γ, 2010)\nΜΕΤΡΑ ΣΤΟ ΕΠΙΠΕΔΟ ΤΟΥ ΣΧΟΛΕΙΟΥ\nΣτο επίπεδο του σχολείου, στόχος είναι όλος ο μαθητικός πληθυσμός του. Τα μέτρα έχουν σκοπό να μειώσουν την έκταση του εκφοβισμού στο σχολείο, ως σύνολο (Olweus, 2009).\n1.ΣΧΟΛΙΚΗ ΗΜΕΡΙΔΑ. Καλό είναι το σχολείο να οργανώσει μια σχολική ημερίδα αφιερωμένη στον εκφοβισμό - θυματοποίηση. Σκοπός της ημερίδας είναι η ενημέρωση αλλά και η δέσμευση όλων (εκπαιδευτικών ? μαθητών ? γονέων) ότι θα βοηθήσουν στην εκτέλεση ενός προγράμματος δράσης το οποίο θα αποφασίσουν από κοινού.\n2.ΣΥΝΕΧΗΣ ΕΠΙΚΟΙΝΩΝΙΑ. Θα μπορούσε να οριστεί ένα «πρόσωπο εμπιστοσύνης» μέσα στο σχολείο, το οποίο θα επικοινωνεί με το θύμα ή τους γονείς του, θα υποστηρίζει και θα προσπαθεί να αντιμετωπίσει τη κατάσταση.\n3.ΠΡΟΣΕΚΤΙΚΗ ΕΠΙΤΗΡΗΣΗ. Τα περισσότερα περιστατικά εκφοβισμού συμβαίνουν, όπως έδειξαν οι έρευνες, στο προαύλιο και στους διαδρόμους του σχολείου. Συνεπώς είναι απαραίτητο να είναι παρόντες και οι καθηγητές στο προαύλιο, ώστε να παρεμβαίνουν «γρήγορα και αποφασιστικά» σε περιστατικά εκφοβισμού. Η παρέμβαση των καθηγητών δίνει ένα ξεκάθαρο μήνυμα στους δράστες: «δεν επιτρέπεται ο εκφοβισμός» αλλά στηρίζει και τους μαθητές ? θύματα.\n4.ΔΗΜΙΟΥΡΓΙΑ ΟΜΑΔΩΝ ΕΚΠΑΙΔΕΥΤΙΚΩΝ. Η δημιουργία ομάδας ή ομάδων εκπαιδευτικών με σκοπό την ανάπτυξη του κοινωνικού πλαισίου του σχολείου, είναι απαραίτητη. Οι ομάδες αυτές θα μπορούσαν να συζητήσουν και άλλα προβλήματα του σχολείου, όπως προβλήματα πειθαρχίας, προβλήματα διδασκαλίας, επικοινωνία σχολείου και γονέων. Μπορούν να προωθήσουν επίσης ένα κοινό σχέδιο δράσης κατά του εκφοβισμού. Τα κοινά μέτρα αντιμετώπισης του φαινομένου θα αυξήσουν το αίσθημα ασφαλείας του κάθε εκπαιδευτικού και θα τον βοηθήσουν στο έργο του.\nΟ Συνήγορος του Παιδιού (Μόσχος Γ, 2010) , στο πλαίσιο της Επιτροπής Μελέτης Ομάδων Ενδοσχολικής Βίας, έκανε κάποιες προτάσεις για την αντιμετώπιση περιστατικών εκφοβισμού στο σχολείο. Ενδεικτικά αναφέρονται:\n1.Να συντάσσονται «σχολικοί κανονισμοί» και «κανόνες τάξης» με τη συμμετοχή και των μαθητών. Σε αυτούς γίνεται αναφορά στις γενικές αρχές λειτουργίας του σχολείου, στις υποχρεώσεις και τα δικαιώματα των μαθητών και στους τρόπους παρέμβασης και αντιμετώπισης της ενδοσχολικής βίας.\n2.Οι πειθαρχικές κυρώσεις πρέπει να επιβάλλονται, αν είναι αναγκαίο, αφού έχει εξαντληθεί ο παιδαγωγικός διάλογος και έχουν ληφθεί όλα τα αναγκαία παιδαγωγικά μέτρα.\n3.Να καθιερωθεί η διαμεσολάβηση σε περιπτώσεις εκφοβισμού. Να ορίζονται ως μεσολαβητές εκπαιδευτικοί με ειδικά προσόντα και επιμόρφωση, για να επιδιώκουν την επίλυση της κρίσης σε αποτελεσματικό τρόπο.\n4.Να ορίζονται και συνομήλικοι διαμεσολαβητές οι οποίοι με κατάλληλη εκπαίδευση θα βοηθούν στην επίλυση συγκρούσεων μεταξύ των συμμαθητών τους, θα συμπαραστέκονται σε μαθητές - θύματα ή θα συγκρατούν τους δράστες από επιθετική συμπεριφορά.\n5.Τα μαθητικά συμβούλια που εκπροσωπούν τους μαθητές καλούνται να συμβάλλουν στην πρόληψη εμφάνισης περιστατικών βίας και στην αντιμετώπιση τους, όταν εμφανιστούν.\n6.Να αξιοποιηθούν οι θεσμοί των Συμβουλευτικών Σταθμών Νέων και των Κοινωνικών Υπηρεσιών των Δήμων, οι οποίοι θα βοηθούν τους εκπαιδευτικούς στην αντιμετώπιση περιστατικών βίας. Στις υπηρεσίες πρέπει να παραπέμπονται οι μαθητές και οι γονείς τους οι οποίοι αντιμετωπίζουν ειδικότερα προβλήματα.\nΤα προβλήματα εκφοβισμού και θυματοποίησης έχουν, όπως αναφέρθηκε, πολύ σημαντικές συνέπειες. Στην πραγματικότητα πλήττουν κάποιες από τις θεμελιώδεις δημοκρατικές αρχές μας. Όπως αναφέρεται στη Διεθνή Σύμβαση για τα Δικαιώματα του Παιδιού που υπογράφτηκε το 1989 (άρθρο 19) «τα παιδιά πρέπει να προστατεύονται από κάθε μορφή βίας, προσβολής, παραμέλησης, εγκατάλειψης, σωματικής, ψυχολογικής, πνευματικής ή σεξουαλικής κακοποίησης και εκμετάλλευσης».\nΟ Olweus (2009) τονίζει «κάθε άτομο θα πρέπει να έχει το δικαίωμα να μη βιώνει καταπίεση και σκόπιμη επαναλαμβανόμενη ταπείνωση στο σχολείο, όπως και στην κοινωνία».\nΕίναι λοιπόν ευθύνη όλων μας να μην υπάρχει ούτε ένας άνθρωπος, ανήλικος ή ενήλικος, ο οποίος να υφίσταται θυματοποίηση στην κοινωνία μας.\nΕλένη Βαλάσση ? Αδάμ. (2010) «Βία στα σχολεία της Αθήνας»\nστο συλλογικό «Ομαδική Βία και Επιθετικότητα στα σχολεία» (σελ. 98-110)\nΕΙΔΙΚΗ ΕΠΙΤΡΟΠΗ ΜΕΛΕΤΗΣ ΤΩΝ ΟΜΑΔΩΝ ΕΝΔΟΣΧΟΛΙΚΗΣ ΒΙΑΣ\nΑθήνα: Νομική Βιβλιοθήκη, 2010.\nΓαλανάκη Ευαγ. (2010) «Σχολικός Εκφοβισμός: Πόσο αποτελεσματικές είναι\nοι παρεμβάσεις;» Πρακτικά του Ελληνικού Ινστιτούτου Εφαρμοσμένης Παιδαγωγικής και Εκπαίδευσης, 5ο Πανελλήνιο Συνέριο με θέμα: «Μαθαίνω πώς να μαθαίνω», 7-9 Μαΐου 2010, Αθήνα.\nΓιαννακοπούλου Δ., Διαρεμέ Σ., Σουμάκη Ε., Χατζηπέτρου Θ., Ασημόπουλος Χ. και Τσιάντης Ι (2008). «Καταγραφή αναγκών και ευαισθητοποίηση για το φαινόμενο του εκφοβισμού σε σχολεία της πρωτοβάθμιας εκπαίδευσης στην περιοχή της Αθήνας», στο περ. «Ψυχολογία», 2010, 17(2), 156-175\nΓιαννακούρα Αδ., (2011) «Σχολικός εκφοβισμός και σχολικό κλίμα στο Γυμνάσιο» ΠΜΣ «Εκπαίδευση και Πολιτισμός» Χαροκόπειο Πανεπιστήμιο, Αθήνα.\nΓκαρέντζου Ε., Καραγιάννη Λ., Κοταλακίδης Γ., Τζελφέ-Ανέστη Σ., Χαραμής Π. (2010). «Σχολικές ομάδες κακοποίησης μαθητών/τριών ? Ενδείξεις μιας ανιχευτικής ερευνητικής προσέγγισης»\nστο συλλογικό «Ομαδική Βία και Επιθετικότητα στα σχολεία» (σελ. 35-97)\nΕΘΝΙΚΗ ΕΠΙΤΡΟΠΗ ΔΙΚΑΙΩΜΑΤΩΝ ΤΟΥ ΑΝΘΡΩΠΟΥ (ΕΕΜΟΕΒ) «Ομαδική Βία και Επιθετικότητα στα σχολεία», Διεύθυνση Έκδοσης: Γιωτοπούλου ? Μαραγκοπούλου Αλίκη. Αθήνα: Νομική Βιβλιοθήκη, 2010.\nΚοντογιάννης Μ. (2014), «Ενδοσχολική βία ? Θυματοποίηση στο χώρο του σχολείου (εντοπισμός ? αντιμετώπιση)». Εισήγηση στο Πρόγραμμα Εξειδίκευσης στην Ειδική Αγωγή, Κέντρο Μελέτης Ψυχοφυσιολογίας και Εκπαίδευσης , ΕΚΠΑ.\nΛυχνού Κων., (2013) «Η ενσυναίσθηση και η αυτεπάρκεια των μαθητών που παρίστανται σε περιστατικά σχολικού εκφοβισμού» ΠΜΣ «Εκπαίδευση και Πολιτισμός» Χαροκόπειο Πανεπιστήμιο, Αθήνα\nΜαριδάκη-Κασσωτάκη Αικ. (2013) Παιδαγωγική Ψυχολογία, Αθήνα: Διάδραση (κεφ. ΙΖ΄)\nΜόσχος Γ. «Συμπερασματικές σκέψεις και προτάσεις» (2010)\nστο συλλογικό «Ομαδική Βία και Επιθετικότητα στα σχολεία» (σελ. 325-347)\nOlweus Dan (2009) «Εκφοβισμός και βία στο σχολείο. Τι γνωρίζουμε και τι μπορούμε να κάνουμε». Εταιρεία Ψυχοκοινωνικής Υγείας του Παιδιού και του Εφήβου, Αθήνα: ΕΨΥΠΕ.\nRigby Κ. (2008) «Σχολικός εκφοβισμός Σύγχρονες απόψεις» Αθήνα: Τόπος.\nΤρίγκα-Μερτίκα Ελ. (2014), «Σχολική Βία. Σχολικός Εκφοβισμός ? Θυματοποίηση - Ο ρόλος οικογένειας-σχολείου», Αθήνα: Νομική Βιβλιοθήκη.\nΤσιάντης Ι.,και Ασημόπουλος Χ., (2010), «Ενδοσχολική βία και εκφοβισμός στο δημοτικό σχολείο: Το διακρατικό πρόγραμμα ΔΑΦΝΗ της ΕΨΥΠΕ».\nστο συλλογικό «Ομαδική Βία και Επιθετικότητα στα σχολεία» (σελ. 111-128)\nΤσιάντης Ι., Ασημόπουλος Χ., Χατζηπέμος Θ., Σουμάκη Ε., Διαρεμέ Σ., Γιαννακοπούλου Δ., (2008), «Το φαινόμενο του εκφοβισμού στο Δημοτικό Σχολείο» στο περ. «Παιδί και Έφηβος ? Ψυχική Υγεία και Ψυχοπαθολογία» 10 (1), 97-100.\n«Δίκτυο κατά της βίας στο σχολείο», Διακήρυξη του Δικτύου (Ε.Ψ.Υ.Π.Ε.)\n«Ευρωπαϊκή έρευνα για το φαινόμενο του σχολικού εκφοβισμού. Τελική έκθεση», DAPHNE III\nΙστοσελίδα του Συνηγόρου του Πολίτη με την ιδιότητα του ως Συνήγορος του Παιδιού.


Περισσότεροι από 680 πρόσφυγες και μετανάστες έφτασαν στη Λέσβο | Pagenews.gr\npagenews.gr / Ελλάδα / Περισσότεροι από 680 πρόσφυγες και μετανάστες έφτασαν στη Λέσβο\nΠερισσότεροι από 680 πρόσφυγες και μετανάστες έφτασαν στη Λέσβο\nΤο τελευταίο 20ημερο.\nPagenews Team 21 Ιουνίου 2017, 20:45 21 Ιουνίου 2017, 20:45\nΣημαντική αύξηση των ροών μεταναστών και προσφύγων στη Λέσβο υπήρξε το τελευταίο 20ήμερο. Ο συνολικός αριθμός των εγκλωβισμένων στο νησί έφτανε σήμερα το πρωί τους 3.653, όταν την 1η Ιανουαρίου ο αντίστοιχος αριθμός ήταν 3.181.\nΌπως αναφέρει το ΑΠΕ-ΜΠΕ, από την 1η Ιουνίου και μέχρι σήμερα το πρωί στη Λέσβο πέρασαν 682 πρόσφυγες και μετανάστες. Την ίδια περίοδο στη Χίο πέρασαν 308 και στη Σάμο μόλις 48. Την τελευταία εβδομάδα είναι μηδενικές οι ροές προς τη Χίο και τη Σάμο.


Αρχική > ΚΛΙΜΑΤΙΣΜΟΣ & ΕΠΟΧΙΑΚΑ>ΘΕΡΜΑΝΤΙΚΑ>ΘΕΡΜΑΣΤΡΕΣ ΚΑΘΑΡΟΥ ΠΕΤΡΕΛΑΙΟΥ>ΘΕΡΜΑΣΤΡΑ ΚΑΘΑΡΟΥ ΠΕΤΡΕΛΑΙΟΥ OMNI 230G KEROSUN\nΚυκλική διάχυση θερμότητας.\nΔείκτης καυσίμου που περιέχεται στο ρεζερβουάρ.\nΑυτόματο σύστημα ασφαλείας, το οποίο σβήνει αυτόματα τη θερμάστρα σε κάθε κραδασμό, απομακρύνοντας κάθε κίνδυνο.\nΠροστατευτικό καλάθι γύρω από το θερμαινόμενο μέρος.\nΔιπλό τοίχωμα στο ρεζερβουάρ για τυχόν διαρροή.\nΜηχανισμός για μεγαλύτερη διάρκεια ζωής φιτιλιού.\nΔιαστάσεις συσκευής σε εκατ. (Υ χ Π χ Β) 58.90 x 44.00 x 44.00\nΘερμική Απόδοση ( Btu/h ) 23000\nΚατανάλωση ( lt/h ) 0,65\nΠλάτος συσκευής σε εκατοστά 44,00\nΎψος συσκευής σε εκατοστά 58,90\nΧωρητικότητα σε λίτρα 7,50


Παραιτήσεις στη διοίκηση του Ταμείου Χρηματοπιστωτικής Σταθερότητας (ΤΧΣ) – trustpress.gr\nΑρχική / Οικονομία & Ανάπτυξη / Παραιτήσεις στη διοίκηση του Ταμείου Χρηματοπιστωτικής Σταθερότητας (ΤΧΣ)\nΠαραιτήσεις στη διοίκηση του Ταμείου Χρηματοπιστωτικής Σταθερότητας (ΤΧΣ)\n06/07/2016\tΟικονομία & Ανάπτυξη Δεν επιτρέπεται σχολιασμός στο Παραιτήσεις στη διοίκηση του Ταμείου Χρηματοπιστωτικής Σταθερότητας (ΤΧΣ)\nΤις παραιτήσεις τους υπέβαλλαν χθες τα τρία μέλη της Εκτελεστικής Επιτροπής του ΤΧΣ, τα οποία κρίθηκαν ως ανεπαρκή από την αρμόδια Επιτροπή που έχει αναλάβει την αξιολόγηση της διοίκησής του ΤΧΣ.\nΤα τρία μέλη της Εκτελεστικής Επιτροπής (Άρης Ξενόφος – διευθύνων σύμβουλος, Γ. Κουτσός – αναπληρωτής διευθύνων σύμβουλος, Αν. Γάγαλης) θα πρέπει να θεωρούνται παρελθόν από το Ταμείο.\nΜε αυτόν τον τρόπο ανοίγει επίσημα ο δρόμος για τη διαδικασία αντικατάστασής τους, προκειμένου σε καίριες θέσεις όπου βρίσκονται τώρα Ελληνες, να τοποθετηθούν στελέχη προερχόμενα από τη διεθνή αγορά και από ξένους τραπεζικούς ομίλους.\nΟι σαρωτικές αλλαγές στο ΤΧΣ ήταν μη αναμενόμενες και προκάλεσαν αμηχανία στην κυβέρνηση.\nΜάλιστα κυβερνητικές πηγές εξέφρασαν χθες τη στήριξή τους στη διοίκηση του ΤΧΣ, σημειώνοντας την επιτυχή ολοκλήρωση της ανακεφαλαιοποίησης των τραπεζών σε δύσκολες συνθήκες.\nΣύμφωνα με πληροφορίες, οι εκπρόσωποι των δανειστών – που ευθυγραμμίζονται εν προκειμένω με τις επιλογές των funds – επιδιώκουν μεγάλες αλλαγές σε όλα τα επίπεδα.\nΟ νόμος προβλέπει ότι η Επιτροπή Επιλογής με τη βοήθεια διεθνώς αναγνωρισμένου συμβούλου, καθορίζει τα προσόντα και τα κριτήρια επιλογής των μελών του Γενικού Συμβουλίου και της Εκτελεστικής Επιτροπής του ΤΧΣ.\nΠαράλληλα, ο νόμος για το ΤΧΣ δίνει ένα περιθώριο 60 ημερών για την επιλογή νέων στελεχών της εκτελεστικής επιτροπής, όμως μέχρι τότε θα πρέπει να ληφθούν μια σειρά αποφάσεων, όπως η αξιολόγηση των διοικήσεων των τραπεζών. Όσον αφορά στις αλλαγές στις διοικήσεις και το στελεχιακό δυναμικό του εγχώριου χρηματοπιστωτικού τομέα που βρίσκονται σε εξέλιξη υπό την καθοδήγηση των πιστωτών, πρωταγωνιστικό ρόλο στις εξελίξεις διεκδικούν οι «νέοι» μεγαλομέτοχοι, που απέκτησαν σημαντικά μερίδια συμμετοχής μέσω των διαδοχικών ανακεφαλαιοποιήσεων.\nΗ Επιτροπή Αξιολόγησης έχει ήδη πραγματοποιήσει επαφές με ξένα τραπεζικά στελέχη και έχει καταλήξει σε μία short list με 10 υποψήφιους, η πλειοψηφία των οποίων είναι ουγγρικής και πολωνικής καταγωγής.\nΤην ίδια στιγμή, οι επικρίσεις γύρω από τις εξελίξεις δίνουν και παίρνουν.\nΤο θέμα έχει λάβει μεγάλες διαστάσεις με δεδομένο πως είναι καταφανής η προσπάθεια μέσω του ΤΧΣ να ελεγχθούν οι διοικήσεις των ελληνικών τραπεζών και στον αμέσως επόμενο τόνο τα NPLs και δι’ αυτών οι ελληνικές επιχειρήσεις.\nΕτικέτεςΤΑΜΕΙΟ ΧΡΗΜΑΤΟΠΙΣΤΩΤΙΚΗΣ ΣΤΑΘΕΡΟΤΗΤΑΣ ΤΧΣ\nΠροηγούμενο «Τσεκούρι» σε μισθούς και συντάξεις από τον κυβερνητικό «κόφτη»\nΕπόμενο Ιταλοί παίρνουν την ΤΡΑΙΝΟΣΕ\nΕν όψει της υποβολής της ενιαίας αίτησης ενίσχυσης έτους 2018, επισημαίνονται στον παρακάτω πίνακα οι …


Καθώς μεγαλώνουμε, τα σκυλιά μας είναι όλο και πιο ευάλωτες στην εμφάνιση αυτών των διαφόρων ασθενειών και διαταραχών. Αυτό οφείλεται στη φυσική διαδικασία γήρανσης του οργανισμού. Μεγάλα σκυλιά συχνά πειράζουν, μεταξύ άλλων, κοινά προβλήματα, την καρδιά, τα νεφρά\nΑλλαγές στον οργανισμό ηληκιωμένων σκύλων.\nΣτο οργανισμό του σκύλου συμβένουν πολλές αλλαγές: επιβραδύνεται ο μεταβολισμός, μειώνεται η ζήτηση για τα θρεπτικά συστατικά και ενέργεια. Τα ζώα υποφέρουν επίσης από μια ποικιλία από διαταραχές: γαστρεντερικές διαταραχές της καρδιάς και του αίματος. Ως εκ τούτου, αυτά τα σκυλιά χρειάζονται ειδική μεταχείριση Κτηνιατρική διατροφή.\nΆλλη ασθένεια, άλλη δίαιτα\nΔιάφορα προβλήματα υγείας απαιτούν τη χρήση σωστής διατροφής για να μπορούν οι σκύλοι να απολαμβάνουν τη ζωή για μεγάλο χρονικό διάστημα. Για διαταραχές του γαστρεντερικού σωλήνα απαιτείται διατροφή χαμηλή σε λιπαρά που περιέχει εύπεπτη πρωτεΐνη και υδατάνθρακες. Για προβλήματα με δυσκοιλιότητα η καλύτερη δίαιτα πρέπει να διεγείρει το πεπτικό σύστημα και επιταχύνει τη διαδικασία της πέψης. Για προβλήματα με τα νεφρά θα πρέπει να καταναλώνουν τροφές με χαμηλή περιεκτικότητα σε πρωτεΐνες, αλλά για να αποφύγουν τις καρδιακές παθήσεις πρέπει να καταναλώνουν αντιοξειδωτικά. Εύπεπτη διατροφή θα βοηθήσει σε ηπατική νόσο και διαβήτη.\nΚατάλληλη τροφή και υγεία για χρόνια\nΘέλοντας να απολαύσουμε την υγεία του σκύλου μας, αξίζει να βρούμε ειδική τροφή σχεδιασμένη για σκύλους μεγαλύτερης ηλικίας. Τέτοιες τροφές έχει στην γκάμα της η εταιρία Royal Canin και Eukanuba. Αυτές οι τροφές είναι ξηρές και τραγανηστές. Η Eukanuba Daily Care Senior t 9+ είναι μια ισορροπημένη τροφή, η οποία έχει σχεδιαστεί για να υποστηρίξει τα δόντια στην γήρανση του σκύλου και να φροντίσει το τρίχωμα. Τα πατατάκια περιέχουν β-καροτίνη και βιταμίνη Ε, η οποία ενισχύει το ανοσοποιητικό σύστημα, βοηθά την πέψη με πρεβιοτικές ίνες, γλυκοζαμίνη και χονδροϊτίνη για την προστασία των αρθρώσεων από την απώλεια δύναμης.\nΗ τροφή χάρη στην αυξημένη περιεκτικότητα πρωτεΐνης βοηθάει να διατηριθεί η κανονική μυϊκή μάζα. Από την άλλη πλευρά η Eukanuba Joint Mobility ελέγχει το βάρος του σώματος και προστατεύει τον σκύλο με τις αρθρώσεις. Η τροφή έχει Dentalcare σύστημα που φροντίζει τη στοματική υγιεινή και την πρόληψη του σχηματισμού πέτρας. Ανάμεσα στα θρεπτικά συστατικά των τροφών υπάρχει L-καρνιτίνη, γλυκοζαμίνη και θειική χονδροϊτίνη, αντιοξειδωτικά, ωμέγα-3 και ωμέγα-6, πολτός τεύτλων για να βοηθήσει την λειτουργία του εντέρου, καθώς και υψηλής ποιότητας πρωτεΐνη. Επίσης περιέχει χρώμιο μαζί με υδατάνθρακες που προέρχονται από κριθάρι και σόργο, τα οποία ενισχύουν την δράση της ινσουλίνης και μειώνουν την ακίδα της γλυκόζης στο αίμα μετά τα γεύματα που καταναλώνονται.\nΕνίσχυση του οργανισμού μέσω τροφών Ο οργανισμός των ηλικιωμένων σκύλων χρειάζεται ώθηση με τροφές όπως: την Royal Canin Medium Ageing που είναι σχεδιασμένη για μεσαίου μεγέθους σκύλους, πάνω από 10 ετών. Η σύνθεση της έχει γλυκόζη και χονδροϊτίνες ενισχύοντας τις αρθρώσεις και διεγείρωντας την αναγέννηση του χόνδρου, ινοσιτόλη, χολίνη, παντοθενικό οξύ, νιασίνη, και ιστιδίνη, το οποίο εγγυούνται πολύ καλή κατάσταση του δέρματος και ιδιαίτερα εύπεπτη πρωτεΐνη, με την οποία ρυθμίζεται η λειτουργία του πεπτικού συστήματος. Περιλαμβάνει επίσης πολλά διαιτητικά συμπληρώματα, π.χ.. Βιταμίνες Α, D3, σίδηρος, ιώδιο, χαλκός, μαγγάνιο, ψευδάργυρο, σελήνιο.\nΚαταλήγουμε στο συμπέρασμα ότι τα μεγαλύτερα σε ηλικία σκυλιά χρειάζονται μια διατροφή πλούσια σε βιταμίνες, αντιοξειδωτικά, συστατικά για ενίσχυση και ρύθμιση της λειτουργίας του καρδιαγγειακού συστήματος και της πεπτικής οδού, καθώς και να εξασφαλίσει τη σωστή λειτουργία των αρθρώσεων και των μυών.


04/26/16 | Spor tis Thrakis\nΔιακρίσεις στίβου και στα διασυλλογικά πρωταθλήματα Αν.Μακ.Θράκης\nPosted by Panoss Thrakiotis Posted on Απριλίου 26, 2016 with No comments\nΣυνεχίσθηκαν τις προηγούμενες μέρες τα διασυλλογικά πρωταθλήματα στίβου Αν.Μακ.Θράκης και κεντρικής Μακεδονίας,με την ομάδα στίβου του ΜΓΣ Εθνικού, να κατακτά μετάλλια και διακρίσεις.\nΑναλυτικά στην Α'φάση του πρωταθλήματος Ανδρών-Γυναικών που διεξήχθει στην Δράμα, η Σπυριδούλα Ναζίρη ήταν 2η στο μήκος με επίδοση 5.61, χάνοντας το χρυσό στην τελευταία προσπάθεια.\nΌρια έπιασαν επίσης η Ελευθερία Σπουρίτα στο μήκος με 5.03 και ο Αλέξανδρος Αλεξάκης με 1.82 (ατομικό ρεκόρ και όριο για Πανελλήνιο πρωτάθλημα Παίδων).\nΣτο Διασυλλογικό πρωτάθλημα Παμπαίδων-Παγκορασίδων Α' που διαξήχθει στην Καβάλα (έως 15 ετών) μετάλλια πήραν:\nο Δημήτρης Ναλμπάντης, 2ος στα 3000μ με 10.31.01 και η Ευθυμία Τσιακίρη, 2η στο δίσκο με 25.64.\nο Θεοφάνης Βαλασούδης 16.60 στα 100μ εμπόδια, στα 100μ ο Χρήστος Κούρος 10.59, ο Αχιλλέας Σταγκόπουλος 11.08, ο Ηλίας Μελετούδης 11.09 και ο Γιάννης Χαριτόπουλος 11.40.\nΣτο μήκος ο Αχιλλέας Σταγκόπουλος 4.86, ο Ηλίας Μελετούδης 4.81, ο Χρήστος Κούρος 4.73 και ο θεοφάνης Βαλασούδης 4.60. Επίσης ο Θάνος Τσακιρούδης στη σφαιροβολία πέτυχε 7.76.\nΟι αθλήτριες πέτυχαν:\nη Ανδρονίκη Χωρινού στα 80μ 11.44 και η ίδια στο μήκος 4.85 και η Χριστίνα Κιτσαρά στο ακόντιο 21.34.\nΕπίσης η Ευθυμία Τσιακίρη στη σφαίρα 8.56 και επίσης στη σφαίρα η Χριστίνα Μουκούτσια 8.34.\nΕτικέτες ΑΛΛΑ ΣΠΟΡ, ΣΤΙΒΟΣ, featured\nΠΑΣΧΑΛΙΝΟ ΤΟΥΡΝΟΥΑ ΞΑΝΘΗΣ 2016 ΠΡΟΓΡΑΜΜΑ ΑΓΩΝΩΝ\nTο πρόγραμμα του Πασχαλινού τουρνουά καθώς επίσης και η τροποποίηση της προκήρυξης σε ότι αφορά τον τρόπο διεξαγωγής της κάθε κατηγορίας.\nΓια την εύρυθμη λειτουργία του τουρνουά και το καλύτερο δυνατό αποτέλεσμα παρακαλείστε για τα παρακάτω: Να τηρείτε το πρόγραμμα του τουρνουά σε ότι αφορά τους αγώνες, τα γεύματα, τις ώρες προσέλευσης και αναχώρησης στο αθλητικό κέντρο.\nΚάθε επιθυμία διαφοροποίησης του προγράμματος να διατυπώνεται όσο το δυνατόν πιο έγκαιρα. Ειδικότερα για τους αγώνες, οι ομάδες οφείλουν να παρίστανται στα προκαθορισμένα γήπεδα μισή ώρα πριν την έναρξη του αγώνα.\nΝα χρησιμοποιούνται για προθέρμανση οι προκαθορισμένοι για κάθε κατηγορία χώροι (συμβουλευτείτε το σκαρίφημα των γηπέδων), ώστε να μην υπάρχουν χρονικές καθυστερήσεις.\nΝα απευθύνεστε στους υπευθύνους γηπέδων (ποδ/τες των ΤΕΠ & εφηβικού της ΠΑΕ Skoda), αλλά και στους προπονητές των τμημάτων της SKODA, για την επίλυση οιουδήποτε προβλήματος προκύψει. Παρακαλούνται επίσης όλες οι αποστολές να παραμείνουν έως και την τελετή λήξης για τις βραβεύσεις και την απονομή κυπέλλων και αναμνηστικών.\nΣας ευχόμαστε μια ευχάριστη διαμονή και τις καλύτερες αναμνήσεις από τη συμμετοχή σας!!!"\nΔικαίωμα συμμετοχής έχουν ποδοσφαιριστές που έχουν γεννηθεί τα έτη 2001 και 2002. Το τουρνουά θα διεξαχθεί με τη συμμετοχή 12 ομάδων (τρεις όμιλοι των τεσσάρων ομάδων). Κάθε ομάδα θα δώσει 5 αγώνες (3 αγώνες ομίλου και 2 κατάταξης, πρόγραμμα αγώνων επισυνάπτεται).\nΣτους αγώνες κατάταξης οι τρεις πρώτοι κάθε ομίλου και ο καλύτερος δεύτερος διεκδικούν τις θέσεις 1-4 ως εξής: η “καλύτερη πρώτη” ομάδα αγωνίζεται σε αγώνα knock out με την “καλύτερη δεύτερη” και οι δύο άλλες πρώτες των ομίλων μεταξύ τους (αγώνες υπ αρ. 5 & 6 στον πίνακα των αγώνων). Οι νικητές των αγώνων αυτών αγωνίζονται στον τελικό διεκδικώντας τις θέσεις 1-2 και οι ηττημένοι στο μικρό τελικό διεκδικώντας τις θέσεις 3-4.\nΟι θέσεις 5-8 διεκδικούνται από τις υπόλοιπες δύο ομάδες που κατέλαβαν τη δεύτερη θέση στον όμιλο τους και τις δύο “καλύτερες τρίτες” ομάδες που κατέλαβαν την τρίτη θέση που αγωνίζονται μεταξύ τους σε knock out συναντήσεις (αγώνες υπ αρ. 4 & 3 στον πίνακα των αγώνων). Οι νικητές των αγώνων αυτών αγωνίζονται διεκδικώντας τις θέσεις 5-6 και οι ηττημένοι διεκδικώντας τις θέσεις 7-8.\nΟι θέσεις 9-12 διεκδικούνται από τη “χειρότερη τρίτη” ομάδα που αγωνίζεται με την “χειρότερη τέταρτη” και από τις υπόλοιπες δύο ομάδες που κατέλαβαν τη τέταρτη θέση στον όμιλο τους που αγωνίζονται μεταξύ τους σε knock out συναντήσεις (αγώνες υπ αρ. 1 & 2 στον πίνακα των αγώνων). Οι νικητές των αγώνων αυτών αγωνίζονται διεκδικώντας τις θέσεις 9-10 και οι ηττημένοι διεκδικώντας τις θέσεις 11-12.\n1. Συγκομιδή βαθμών\nΟι αγώνες διεξάγονται σε γήπεδα κανονικών διαστάσεων, 11:11, με μπάλες Νο 5, σε δύο ημίχρονα των 35 λεπτών στους αγώνες ομίλων, και σε δύο ημίχρονα των 25 λεπτών στους αγώνες κατάταξης. Επιτρέπονται έως και 7 αλλαγές σε κάθε αγώνα. Ποδοσφαιριστής που αντικαθίσταται δε μπορεί να επαναχρησιμοποιηθεί. Σε περίπτωση ισοπαλίας στους αγώνες κατάταξης ο νικητής αναδεικνύεται μέσα από τη διαδικασία των πέναλτι (5 για κάθε ομάδα)\nΔικαίωμα συμμετοχής έχουν ποδοσφαιριστές που έχουν γεννηθεί τα έτη 2003 και 2004. Το τουρνουά θα διεξαχθεί με τη συμμετοχή 16 ομάδων (τέσσερις όμιλοι των τεσσάρων ομάδων). Κάθε ομάδα θα δώσει 4 ή 5 αγώνες (3 αγώνες ομίλου και 1 ή 2 κατάταξης, πρόγραμμα αγώνων επισυνάπτεται).\nΟι αγώνες διεξάγονται σε γήπεδα 80 Χ 60 μ., 11:11, με μπάλες Νο 5, σε δύο ημίχρονα των 30 λεπτών στους αγώνες ομίλων. Επιτρέπονται απεριόριστες αλλαγές σε κάθε αγώνα. Ποδοσφαιριστής που αντικαθίσταται μπορεί να επαναχρησιμοποιηθεί.\nΔικαίωμα συμμετοχής έχουν ποδοσφαιριστές που έχουν γεννηθεί τα έτη 2005 και 2006. Το τουρνουά θα διεξαχθεί με τη συμμετοχή 16 ομάδων (τέσσερις όμιλοι των τεσσάρων ομάδων). Κάθε ομάδα θα δώσει 4 ή 5 αγώνες (3 αγώνες ομίλου και 1 ή 2 κατάταξης, πρόγραμμα αγώνων επισυνάπτεται).\nΟι αγώνες διεξάγονται σε γήπεδα 70 Χ 50 μ. (1/2 γήπεδο στο πλάτος), 9:9, εστίες 5μ., με μπάλες Νο 4, σε δύο ημίχρονα των 25 λεπτών. Επιτρέπονται απεριόριστες αλλαγές σε κάθε αγώνα. Ποδοσφαιριστής που αντικαθίσταται μπορεί να επαναχρησιμοποιηθεί. Δεν εφαρμόζεται ο κανονισμός του οφ σάιντ. Η πλάγια επαναφορά γίνεται κανονικά με τα χέρια.\nΔικαίωμα συμμετοχής έχουν ποδοσφαιριστές που έχουν γεννηθεί τα έτη 2007 και 2008. Το τουρνουά θα διεξαχθεί με τη συμμετοχή 6 ομάδων σε έναν όμιλο. Κάθε ομάδα θα δώσει 5 αγώνες, αντιμετωπίζοντας όλες τις ομάδες του ομίλου (πρόγραμμα αγώνων επισυνάπτεται). Οι ομάδες κατατάσσονται σύμφωνα με τη συγκομιδή των βαθμών στους αγώνες τους. Σε περίπτωση ισοβαθμίας ισχύει ότι προβλέπεται από τον ΚΑΠ.


Bertoni, Μαϊάμι - Κριτικές εστιατορίων - TripAdvisor\nΗνωμένες Πολιτείες Φλόριντα Μαϊάμι Εστιατόρια σε Μαϊάμι Bertoni\n3462 Main Hwy, Coconut Grove, Μαϊάμι, FL 33133-5916+1 305-461-1322Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 3 κριτικέςΕξαιρετικό33%Πολύ καλό33%Μέτριο33%Ανεπαρκές0%Πολύ κακό0%19 Δεκ 2016“Nice Ice cream but lousy service”9 Νοε 2015“Sorvete muito cremoso!”Ώρες εστιατορίου + Προσθήκη ωρώνΚΟΥΖΙΝΕΣ Πίτσα, Διεθνής, ΣύγχρονηΛΕΠΤΟΜΕΡΕΙΕΣ 3462 Main Hwy, Coconut Grove, Μαϊάμι, FL 33133-5916Περιοχή: Coconut Grove ΥπηρεσίαΦαγητόΑξίαΑτμόσφαιραΌλες οι λεπτομέρειες Βελτίωση αυτής της καταχώρισης\nΜαϊάμι: Περισσότερα εστιατόρια σε αυτή τη γειτονιά Βαθμολογία ταξιδιωτών Εξαιρετικό1Πολύ καλό1Μέτριο1Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (1)Αγγλικά (2)Πορτογαλικά (1)Γλώσσα Ελληνικά (1)Αγγλικά (2)Πορτογαλικά (1)\nΔείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKenshareMadrid Spain25057Η κριτική γράφτηκε 19 Δεκεμβρίου 2016 Nice Ice cream but lousy serviceΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nMiguel BΒιτόρια9618Η κριτική γράφτηκε 9 Νοεμβρίου 2015 Sorvete muito cremoso!Μετάφραση Google ΠερισσότεραΕυχαριστούμε, Miguel B anthony1travelSant Boi de Llobregat, Ισπανία1618Η κριτική γράφτηκε 28 Ιανουαρίου 2012 ExcellentΜετάφραση Google 1 Ευχαριστούμε, anthony1travel Ενημέρωση καταχώρισης… Στην περιοχή Κοντινά εστιατόριαGreenstreet Cafe653 κριτικές 0,04 χλμ μακριά Lulu536 κριτικές 0,03 χλμ μακριά Le Bouchon du Grove441 κριτικές 0,11 χλμ μακριά Sapore Di Mare119 κριτικές 0,12 χλμ μακριά Κοντινά αξιοθέαταCoconut Grove598 κριτικές 0,21 χλμ μακριά CocoWalk403 κριτικές 0,23 χλμ μακριά Barnacle State Historic Site147 κριτικές 0,24 χλμ μακριά Peacock Park29 κριτικές 0,34 χλμ μακριά Βελτίωση αυτής της καταχώρισης\n3462 Main Hwy, Coconut Grove, Μαϊάμι, FL 33133-5916 Τοποθεσία:


ΚΑΜΕΡΕΣ – ΠΑΡΕΛΚΟΜΕΝΑ | Sensor Security\nΗ εικόνα ως μέσο προστασίας ζωών και περιουσιών είναι, τα τελευταία χρόνια, ο τομέας με τη μεγαλύτερη ανάπτυξη στον κλάδο μας. Η εγκατάσταση ενός συστήματος επιτήρησης, ψηφιακής καταγραφής και μεταφοράς εικόνας, σε οικιακούς – επαγγελματικούς ακόμα και σε δημόσιους χώρους, κρίνεται πλέον ιδιαιτέρως αναγκαία.\nΗ Sensor Security από το 1996 εγκαθιστά συστήματα καμερών προηγμένης τεχνολογίας, καλύπτοντας ακόμα και τις πιο απαιτητικές ανάγκες των πελατών της. Λόγω της πολυετούς εμπειρίας της, έχει συνεισφέρει μέχρι σήμερα στην αποτροπή πολλών εγκληματικών ενεργειών.\nΟι κατηγορίες των καμερών είναι οι εξής: κάμερα σώμα, θόλου «dome», αντιβανδαλισμού, αδιάβροχές – υπέρυθρες και περιστρεφόμενες υψηλής ταχύτητας «speed dome».\nΑυτές πάλι υπάρχουν και σε δικτυακή έκδοση για χρήση, απευθείας, σε δίκτυο υπολογιστών ή διαδίκτυο. Διαιρούνται επίσης σε ασπρόμαυρες ή έγχρωμες, με δυνατότητα χαμηλής ή υψηλής ανάλυσης, υπερύθρων για λήψη σε απόλυτο σκοτάδι.\nΤελευταία έχει αναπτυχθεί η τεχνολογία υπερ-υψηλής ευκρίνειας νυκτός, χωρίς υπέρυθρο φωτισμό, έκδοση moonlight, οι οποίες παρέχουν εικόνες πεντακάθαρες με το φως π.χ. των αστεριών.\nΦακός κάμερας σώμα μεταβλιτής εστίασης 3-8mm έως 50mm\nΒάση κάμερας επίτοιχη\nΥπέρυθρος προβολέας εμβέλειας 100μ\nΘήκη στεγανή θερμενόμενη για κάμερα σώμα\nΧειριστήριο καμερών Speed Dome\nΕιδική ανοξίδωτη ατσάλινη θήκη στεγανή για κάμερα σώμα


Η ανακήρυξη της Τουρκίας σε εγγυήτρια δύναμη | Ανιχνεύσεις\nΗ ανακήρυξη της Τουρκίας σε εγγυήτρια δύναμη\nΗ ΒΡΕΤΑΝΙΚΗ ΤΟΠΟΘΕΤΗΣΗ\nΗ πρόσφατη δήλωση Ερντογάν ότι η Τουρκία θα μείνει για πάντα στην Κύπρο ως εγγυήτρια δύναμη παραπέμπει σε μια άλλη πασίγνωστη στην Ιστορία βρετανική τοποθέτηση πριν από έξι δεκαετίες.\nΟ Μακάριος επιστρέφει στην Κύπρο μετά τις συμφωνίες Ζυρίχης – Λονδίνου (1η Μαρτίου 1959). Είχε τότε τον φόβο ότι η «δεσμευμένη» ανεξαρτησία και η ανακήρυξη της Τουρκίας σε εγγυήτρια δύναμη με στρατιωτική παρουσία και δυνατότητα επέμβασης ήταν μια «καταστροφική μηχανή», όπως την ονόμαζε ο Γ. Σεφέρης.\nΤότε ο υπουργός Αποικιών της Βρετανίας, Χόπκινσον, δήλωνε στη Βουλή των Κοινοτήτων ότι η Κύπρος ουδέποτε θα γίνει πλήρως ανεξάρτητη. Δεν ήταν μια προσωπική άποψη, αλλά βασικός πυλώνας της αποικιοκρατικής πολιτικής της Βρετανίας. Λίγο νωρίτερα τα ίδια επαναλάμβανε και ο συνάδελφός του επί των Εξωτερικών, Ιντεν, στην Αθήνα. Οταν γύριζε περιφρονητικά την πλάτη στον Ελληνα πρωθυπουργό Παπάγο λέγοντας: «Το Κυπριακό δεν είναι απλώς κλειστό, αλλά ανύπαρκτο ζήτημα. Και ως τέτοιο δεν μπορεί να υφίσταται ούτε στο παρόν ούτε στο μέλλον».\nΟ παραλληλισμός των δηλώσεων δεν γίνεται εδώ ως προαναγγελία για τη θέση που είναι προορισμένες να πάρουν στην Ιστορία οι δηλώσεις Ερντογάν. Αλλά για να αναδειχθεί ότι συνδέονται μεταξύ τους. Οχι μόνο ως προς μια κατακτητική νοοτροπία, τον κυνισμό και την προκλητικότητά τους.\nΕίναι κοινός τόπος στην Ιστορία ότι η Βρετανία ανέσυρε την Τουρκία από το περιθώριο του Κυπριακού και την ανέδειξε σε ισότιμο παράγοντα. Βρετανικό έργο είναι, κυρίως, και η ανακήρυξή της σε εγγυήτρια δύναμη, με στρατιωτική παρουσία στο νησί και επεμβατικά δικαιώματα. Μετά την παραχώρηση της Κύπρου από την Οθωμανική Αυτοκρατορία στη Βρετανία (1878) και την τυπική προσάρτηση στην Κοινοπολιτεία (1914), το αγγλοκρατούμενο καθεστώς σφραγίστηκε από τη Συνθήκη της Λωζάνης (1923). Με αυτήν επιβεβαιωνόταν ρητά η παραίτηση της Τουρκίας από κάθε δικαίωμα στο νησί. Από τότε το Κυπριακό είχε εξελιχθεί σε ένα κλασικού τύπου αποικιακό πρόβλημα ανεξαρτησίας-αυτοδιάθεσης.\nΗ μεταπολεμικά καταρρέουσα αυτοκρατορική Βρετανία, αδυνατώντας να διατηρήσει την αποικία με τη βία των όπλων, αρχίζει να μεθοδεύει τη μετάλλαξή του σε πολυμερές-διεθνές. Μεταξύ Ελλάδας και Τουρκίας, με επιδιαιτητή την ίδια.\nΗ αγγλική «παγίδα»\nΑποκορύφωμα αυτής της διεργασίας, ενώ αρχίζει και ο ένοπλος εθνικοαπελευθερωτικός κυπριακός αγώνας, ήταν η περίφημη Τριμερής Διάσκεψη. Ελληνική και τουρκική κυβέρνηση προσκλήθηκαν το καλοκαίρι του 1955 στο Λονδίνο για να συζητήσουν «πολιτικά και αμυντικά θέματα τα οποία αφορούν την Ανατολική Μεσόγειο, περιλαμβανόμενης της Κύπρου». Ερήμην εκπροσώπων του κυπριακού λαού. Η αγγλική «παγίδα» (χαρακτηρισμός του Μακαρίου εκείνη την εποχή) ήταν πασίδηλη. Η ελληνική βασιλική κυβέρνηση (πρωθυπουργός Παπάγος – υπουργός Εξωτερικών Στ. Στεφανόπουλος) νομιμοποίησε με τη συμμετοχή της την τουρκική ως συνομιλήτρια και εταίρο, με ίσα δικαιώματα για το Κυπριακό. Ανταποκρίθηκε, μάλιστα, «μεθ’ ικανοποιήσεως» στο πλαίσιο των ΝΑΤΟϊκών υποχρεώσεών της!\nΑριστερά, ο Πρόεδρος Μακάριος με τον Τουρκοκύπριο αντιπρόεδρο Κιουτσούκ επιθεωρούν την Τουρκική Δύναμη κατά την ανακήρυξη της Κυπριακής Δημοκρατίας στις 16 Αυγούστου 1960. Δεξιά, την ίδια ημέρα παρελαύνει ενώπιόν του και η Ελληνική Δύναμη Κύπρου.\nΠαρά το ναυάγιο της Τριμερούς, λόγω και του μεθοδευμένου πογκρόμ με τα Σεπτεμβριανά στην Κωνσταντινούπολη και τη Σμύρνη, ενώ συνεχιζόταν η διάσκεψη, το Κυπριακό είχε μετατραπεί πια σε διαφορά μεταξύ συμμάχων του ΝΑΤΟ.\nΑπό το σημείο αυτό μέχρι τις συμφωνίες της Ζυρίχης – Λονδίνου (Φεβρουάριος 1959) όλα τα σχέδια και τα σενάρια σφραγίζουν τη νομιμοποίηση του τουρκικού παράγοντα στο Κυπριακό.\nΜε μοιραίους πρωταγωνιστές από την ελληνική πλευρά τον Κ. Καραμανλή και τον Ευ. Αβέρωφ την πιο κρίσιμη περίοδο του 1955-1960. Αλλωστε ο διάδοχος του Παπάγου και ιδρυτής της ΕΡΕ οριζόταν πρωθυπουργός αναλαμβάνοντας να βάλει «στο ράφι» το Κυπριακό που απειλούσε την ενότητα της δυτικής συμμαχίας.\nΑυτό αποτυπώνεται στις συμφωνίες Εγγυήσεως και Συμμαχίας, που συνοδεύουν τα κείμενα για την «εξαρτημένη» ανεξαρτησία της Κύπρου.Η πρώτη προέβλεπε ότι η Ελλάδα, η Τουρκία και η Βρετανία εγγυώνται την ανεξαρτησία, την εδαφική ακεραιότητα, την ασφάλεια της Κύπρου «ως και την κατάστασιν πραγμάτων την καθιερωθείσαν υπό των θεμελιωδών άρθρων του Συντάγματός της». Προνοούσε ότι σε περιπτώσεις παραβίασης των συμφωνιών οι τρεις εγγυήτριες δυνάμεις υποχρεούνται να διαβουλεύονται μεταξύ τους για τα απαραίτητα μέτρα και «εφόσον κοινή ή συντετονισμένη ενέργεια δεν ήθελεν αποδειχθή δυνατή, εκάστη των τριών εγγυητριών δυνάμεων επιφυλάσσει αυτή το δικαίωμα, όπως ενεργήσει με μόνο σκοπό την επαναφοράν τής διά της παρούσης συνθήκης δημιουργηθείσης καταστάσεως». Αυτό είναι το άρθρο που επικαλέστηκε η Τουρκία για την εισβολή του 1974. Ενώ στην πραγματικότητα το παραβίαζε, αφού:\n– Η συνθήκη δεν περιέχει το δικαίωμα χρήσης βίας γιατί το αποκλείει ο Καταστατικός Χάρτης των Ηνωμένων Εθνών, εφόσον δεν υπάρχει προηγούμενη έγκριση του Συμβουλίου Ασφαλείας.\n– Δεν προηγήθηκαν διαβουλεύσεις μεταξύ των εγγυητριών δυνάμεων ώστε να αναληφθεί, ενδεχομένως, κοινή πρωτοβουλία. Ακόμα και όταν αποκαταστάθηκε η συνταγματική τάξη, τα τουρκικά στρατεύματα παρέμεναν ως κατοχική δύναμη στο 37% του νησιού.\nΞεπερασμένο και παράνομο το σύστημα ασφάλειας\nΣτις συμφωνίες Ζυρίχης – Λονδίνου προβλεπόταν ότι η ανεξάρτητη Κυπριακή Δημοκρατία θα είχε στρατό δύο χιλιάδων ανδρών (60% Ελληνοκύπριοι και το 40% Τουρκοκύπριοι). Ισάριθμη δύναμη οριζόταν και για τα Σώματα Ασφαλείας (70% και 30% αντίστοιχα). Η Μ. Βρετανία θα διατηρούσε τις βάσεις της στις περιοχές Ακρωτήρι, Επισκοπή, Παραμάλι, Δεκέλεια, Πέργαμος, Αγιος Νικόλαος και Ξυλοφάγου. Επίσης το δικαίωμα να χρησιμοποιεί το λιμάνι της Αμμοχώστου και το αεροδρόμιο της Λευκωσίας.\nΣτο νησί θα στάθμευε τριμερές στρατηγείο Ελλάδας, Τουρκίας και Κύπρου, με ελληνική στρατιωτική δύναμη 950 και τουρκική 650 ανδρών. Το σύστημα εγγυήσεων και ασφάλειας ήταν από τότε κατάλοιπο άλλων εποχών. Ξεπερασμένο από τη ζωή. Παράνομο σήμερα από κάθε άποψη του διεθνούς δικαίου. Οταν επιβλήθηκε στην Κύπρο, μαζί με το δοτό Σύνταγμα, ήταν μεν ένας ακραίος και αδικαιολόγητος συμβιβασμός για την ελληνοκυπριακή και ελληνική πλευρά, αλλά είχε μια λογική.\nΜε την έννοια ότι πριν από την ανεξαρτησία η μεν πλειοψηφία στο νησί στόχευε στην ένωση με την Ελλάδα ή την αυτοδιάθεση, η δε τουρκοκυπριακή (18% του πληθυσμού) στη διχοτόμηση ή την απόδοσή του στην Τουρκία. Επιπλέον, οι διαπραγματεύσεις και η συμφωνία δεν έγιναν ανάμεσα στις δύο κοινότητες και τη Βρετανία, αλλά στις «μητέρες πατρίδες» και το Λονδίνο. Αλλωστε, η τουρκοκυπριακή πλευρά, σε αντίθεση με την ελληνοκυπριακή, είχε αναθέσει την εκπροσώπησή της στην Αγκυρα.\nΣτις συνθήκες εκείνες καλούνταν να διαδραματίσει θετικό ρόλο για την ανεξαρτησία και το συνταγματικό καθεστώς. «Το μεγάλο λάθος, σύμφωνα με μια διατύπωση του Γ. Τενεκίδη, ήταν ότι κανείς δεν σκέφτηκε να εντάξει στις Συμφωνίες μια ρήτρα κατά την οποία σε περίπτωση διαμάχης γύρω από το Κυπριακό η διαφορά θα υποβαλλόταν προς κρίση σε διεθνές όργανο…\nΟι συμβαλλόμενοι, οι μεν συνειδητά (εγγυήτριες δυνάμεις), οι δε από άγνοια, αποδιεθνοποιούσαν το Κυπριακό».\nΕΛΔΥΚ και ΤΟΥΡΔΥΚ αποβιβάστηκαν στην Κύπρο στις 16 Αυγούστου 1960, κατά τη μέρα ανακήρυξης της ανεξάρτητης Κυπριακής Δημοκρατίας. Η ελληνική δύναμη άρχισε να συγκροτείται από τον Νοέμβριο του 1959 στο Μπογιάτι Αττικής και φτάνοντας στην Αμμόχωστο έγινε δεκτή με ενθουσιασμό. Την ίδια ημέρα εγκαταστάθηκε σε στρατόπεδο έξω από τη Λευκωσία. Ακόμη τίποτα δεν έδειχνε ότι θα χρησιμοποιούνταν ως αθηναϊκό όχημα για τις καταστροφικές εξελίξεις στην Κύπρο τα επόμενα χρόνια.\nΑπό τις πλέον στρατιωτικοποιημένες χώρες\nΗ σημερινή θέση για εγκατάλειψη του αναχρονιστικού συστήματος ασφάλειας και εγγυήσεων στην Κύπρο έχει πίσω του μια μακρά διαδικασία. Διαμορφώθηκε στα τέλη της δεκαετίας του 1980 με ομόφωνες αποφάσεις του Εθνικού Συμβουλίου. Επαναδιατυπώθηκε από τότε πολλές φορές μέχρι να γίνει και επισήμως διακηρυγμένη θέση της ελληνικής κυβέρνησης.\nΣτο μεταξύ η Κύπρος, μετά την εισβολή και κατοχή του 1974, είχε μετατραπεί σε μία από τις πλέον πυκνοστρατιωτικοποιημένες περιοχές του κόσμου. Σύμφωνα με τα πιο πρόσφατα δημοσιοποιημένα στοιχεία, οι κατοχικές δυνάμεις φθάνουν τις 43.000 άνδρες. Από τον καιρό της εισβολής, περίπου 25.000, αυξήθηκαν ως το 2002 σε 36.000 και ενισχύθηκαν αργότερα. Οι Τουρκοκύπριοι ένοπλοι υπολογίζονται σε 3.500, ενώ άλλοι 26.000 ανήκουν σε εφεδρικά σώματα. Το σύνολο υπολογίζεται σε 72.500 στρατιώτες. Ανάλογη αύξηση -κι ακόμη μεγαλύτερη αναλογικά- σημειώθηκε και στους εξοπλισμούς.\nΕκτός από την ΕΛΔΥΚ (950 στρατιώτες) και την ελληνοκυπριακή Εθνική Φρουρά (8.000 το 1974, σήμερα 12.500 και 50.000 έφεδροι) υπάρχουν 2.620 Βρετανοί στις βάσεις και η ειρηνευτική δύναμη Κύπρου (ΟΥΝΦΙΚΥΠ).\nΓια σύγκριση με όσα σχετικά συζητούνται αυτή την περίοδο προσφέρεται το προηγούμενο του 2004. Τα όσα προβλέπονταν με το γνωστό σχέδιο Ανάν, που απορρίφθηκε από τους Ελληνοκύπριους με το δημοψήφισμα.\nΣύμφωνα με αυτό, θα αποσύρονταν κατά φάσεις τα τουρκικά στρατεύματα σε διάστημα δύο χρόνων, μέχρι να φτάσουν τις 6.000. Ταυτόχρονα θα έρχονταν στην Κύπρο ισάριθμα ελληνικά στρατεύματα. Στο ίδιο διάστημα θα διαλυόταν σταδιακά η Εθνική Φρουρά καθώς και οι τουρκοκυπριακές δυνάμεις.\nΠροβλεπόταν ακόμη ότι το 2011 τα ελληνικά και τα τουρκικά στρατεύματα θα μειώνονταν στις 3.000. Οταν η Τουρκία εντασσόταν στην ΕΕ θα έφθαναν στα επίπεδα των συμφωνιών του 1960, δηλαδή θα παρέμεναν στο νησί 950 Ελληνες και 650 Τούρκοι στρατιώτες.\nΣημαντικοί σταθμοί στις δικοινοτικές διαπραγματεύσεις\n1968 Εναρξη δικοινοτικού διαλόγου, που διακόπτεται από το πραξικόπημα και την εισβολή.\n1974 Πρόσκληση του ΟΗΕ στις δύο κοινότητες στη βάση του ψηφίσματος της Γενικής Συνέλευ-σης προς όλα τα κράτη να σεβαστούν την κυριαρχία, την ανεξαρτησία, την εδαφική ακεραιότητα και τον αδέσμευτο διεθνή προσανατολισμό της Κυπριακής Δημοκρατίας.\n1975 Μονομερής ανακήρυξη «ομοσπονδιακού τουρκικού κράτους», ενώ ο ΟΗΕ επιχειρεί «επανάληψη, εντατικοποίηση και πρόοδο συνολικών διαπραγματεύσεων». Η Τουρκία παραβιάζει ό,τι συμφωνείται.\n1977 – 1979 Συμφωνίες Κορυφής (Μακαρίου – Ντενκτάς και Κυπριανού – Ντενκτάς) όπου οριζόταν ως στόχος η δικοινοτική ομοσπονδιακή λύση με αποστρατιωτικοποίηση.\n1983 Ανακηρύσσεται το παράνομο τουρκοκυπριακό «ανεξάρτητο κράτος».\n1984 – 1992 Πρωτοβουλίες ΟΗΕ προς την κατεύθυνση επίτευξης ενός συμφωνημένου πλαισίου για συνολική διευθέτηση. Δεν έγινε δυνατό, εξαιτίας της αδιαλλαξίας τουρκοκυπριακής πλευράς-Αγκυρας.\n1999 – 2002 Προσπάθειες για συνολική λύση εν όψει της ένταξης της Κύπρου στην ΕΕ καθώς και της υποψηφιότητας της Τουρκίας για ένταξη στην ΕΕ.\n2002 – 2004 Σχέδιο Ανάν και απόρριψή του από τους Ελληνοκύπριους.\n2008 – 2012 Νέες συνολικές διαπραγματεύσεις, που πάγωσαν Τουρκο-κύπριοι και Τούρκοι.\n2014 Κύκλος «δομημένων συνομιλιών», που υπονομεύθηκαν από κατάφωρες παραβιάσεις της κυπριακής κυριαρχίας και της Αποκλειστικής Οικονομικής Ζώνης.\n2015 Εναρξη νέου γύρου συνομιλιών (Αναστασιάδη – Ακιντζί) που κατέληξαν στη Διάσκεψη της Γενεύης.


ΗΠΑ: 16χρονη επέζησε δύο ημέρες μετά την συντριβή αεροσκάφους\nΗ Ότομν Βιτς επέζησε καθώς εφάρμοσε τεχνικές που είχε μάθει παρακολουθώντας στην τηλεόραση εκπομπές για την επιβίωση στην άγρια φύση: ακολούθησε τον ρου ενός ποταμού και κατάφερε να φτάσει σε έναν δρόμο στην πολιτεία Ουάσινγκτον, στις βορειοδυτικές ΗΠΑ.\nΑπό εκεί την περιμάζεψε ο οδηγός ενός αυτοκινήτου που την μετέφερε σε ένα τοπικό μπακάλικο και ειδοποίησε τις αρχές.\n“Πέσαμε και μόνο εγώ βγήκα ζωντανή”, είπε στους διασώστες που την μετέφεραν στο νοσοκομείο της πόλης Μπριούστερ, καθώς είχε εγκαύματα στο χέρι, πολλές μελανιές και γδαρσίματα παντού.\nΟ πατέρας της, ο Ντέιβιντ Βιτς, που έσπευσε στο πλευρό της, εξήγησε στους δημοσιογράφους: “Παρακολουθούμε μαζί πολλές εκπομπές επιβίωσης στην άγρια φύση…”.\nΟ Ρικ Λεντούκ, ο ιδιοκτήτης του καταστήματος που ενημέρωσε τις αρχές, αφηγήθηκε ότι η 16χρονη θυμόταν μόνο ότι πετούσαν ανάμεσα στα συννεφα και μετά έγινε η συντριβή.\n“Μου είπε ότι έγινε ένα ατύχημα και ότι τις δύο τελευταίες ημέρες ακολουθούσε ένα ρυάκι που μετατράπηκε σε ποτάμι. Μετά βρήκε ένα μονοπάτι που την έβγαλε σε έναν αυτοκινητόδρομο και περίμενε εκεί μέχρι να σταματήσει κάποιος για να την πάρει”.\nΌταν έφτασε στο μαγαζί του, η Ότομν ήταν “σε κατάσταση σοκ”. “Δεν είχε φάει τίποτα επί δύο ημέρες. Έχω ακούσει απίστευτες ιστορίες που έχουν γίνει στο Κασκέιντς, αλλά αυτή τις ξεπερνά όλες κατά πολύ”, κατέληξε.


Πιο αποτελεσματική η ΒΕΡΟΙΑ πέρασε με 4-1 από την Αλεξάνδρεια\nΣημαντικό βήμα για την πρόκρισή της στα ημιτελικά του Κυπέλλου της ΕΠΣ Ημαθίας έκανε η ΒΕΡΟΙΑ, η οποία πέρασε από την Αλεξάνδρεια επικρατώντας με 4-1 του τοπικού ΠΑΟΚ.\nΣτις καθυστερήσεις του πρώτου ημιχρόνου οι γηπεδούχοι διαμαρτυρήθηκαν για πέναλτι, όταν ο Αργυρόπουλος έπεσε στο έδαφος μετά από διεκδίκηση της μπάλας με τον Τσιότρα, όμως ο διαιτητής διέταξε να συνεχιστεί το παιχνίδι.\nΌπως τελείωσε η ΒΕΡΟΙΑ το πρώτο μέρος, έτσι ξεκίνησε και το δεύτερο. Ήταν το 47’ όταν ο Μεληκιώτης έπιασε το σουτ μέσα από την περιοχή, ο Θεοδώρου απέκρουσε προσωρινά με τη μπάλα να βρίσκει στο δοκάρι και τον Μυλωνά στην επαναφορά να τη σπρώχνει στα δίχτυα σημειώνοντας το 0-2!\nΒΕΡΟΙΑ (Σάκης Θεοδοσιάδης): Μπλατσιώτης, Ζούρκος, Λεφίδης, Τσιότρας, Μουρατίδης, Σοφιανίδης (79’ Παπαστεργίου), Παπουτσίδης, Καράμπελας, Μυλωνάς (85’ Κώττας), Μεληκιώτης (57’ Βασίλτσης), Τσικόπουλος (46' Τρούπκος).\nΣ. ΘΕΟΔΟΣΙΑΔΗΣ: «Είχαμε θετικά αλλά και αρνητικά στοιχεία»\nΤα καλύτερα στιγμιότυπα του φιλικού 2-2 της ΒΕΡΟΙΑΣ με την Τρίγλια (βίντεο)


Στη Ριζούπολη ο τελικός Κυπέλλου - Magnesia News\nΑρχική ΑΘΛΗΤΙΚΑ Στη Ριζούπολη ο τελικός Κυπέλλου\nΔημοσιεύθηκε 08/07/2020 13:25\nΟ φετινός τελικός του Κυπέλλου, ο οποίος ως γνωστόν θα είναι ανάμεσα σε ΑΕΚ και Ολυμπιακό, θα διεξαχθεί στο γήπεδο της Ριζούπολης.\nΣυγκεκριμένα, πέρασε κατά πλειοψηφία στη σημερινή ΕΕ της ΕΠΟ η εισήγηση της Επιτροπής Κυπέλλου της Ομοσπονδίας για γίνει στο γήπεδο του Απόλλωνα Σμύρνης ο τελικός, ο οποίος έχει προγραμματιστεί για τις 26 Ιουλίου (21:00).\nΥπενθυμίζεται ότι από την πρώτη στιγμή οι «ερυθρόλευκοι» είχαν εκφράσει την αντίθεσή τους για ορισμό του αγώνα στη Ριζούπολη, κάνοντας λόγο για «κιτρινόμαυρη» περιοχή.\nΔώδεκα μέλη της ΕΕ ψήφισαν υπέρ της Ριζούπολης, ενώ υπήρχαν 4 «παρών» (από τους κκ Γραμμένο, Μπουτσικάρη, Γκαγκάτση και Ασλανίδη) ενώ «όχι» ψήφισε ο Τάκης Αγραφιώτης, αντιπροτείνοντας «Γ. Καραϊσκάκης» και Παγκρήτιο, για τα οποία δεν το συζήτησε καθόλου η Επιτροπή (διότι το πρώτο είναι η έδρα των Πειραιωτών και το δεύτερο δεν μπορεί να φιλοξενήσει ματς), αλλά και το «Κλ. Βικελίδης».\nΣτο τεχνικό επιτελείο της Αγίας Άννας ο Αντ. Τζοβάρας


Συνάντηση στη Ρίγα πριν από το κρίσιμο Eurogroup - Newpost.gr\nτου Newsroom Δημοσίευση 23 Απριλίου 2015, 20:35 / Ανανεώθηκε 23 Απριλίου 2015, 20:39 Προπαρασκευαστική συνάντηση στη Ρίγα πριν από το κρίσιμο Eurogroup\nΥΠΟΙΚ: Απουσία κοινής γραμμής ο βασικός λόγος καθυστέρησης...\nΕπιτάχυνση των διαδικασιών ζήτησε ο Πρωθυπουργός από τη...\nΣυνάντηση με θέμα την Ελλάδα πραγματοποιείται αυτή την ώρα στη Ρίγα της Λετονίας, λίγες ώρες πριν από το κρίσιμο Eurogroup.\nΣύμφωνα με πληροφορίες του Mega, σε αυτή τη συνάντηση συμμετέχουν εκπρόσωποι της ΕΚΤ, ο Κλάους Ρέγκλινγκ από την πλευρά του ευρωπαϊκού μηχανισμού στήριξης, ενώ ο Πολ Τόμσεν εκπροσωπεί το ΔΝΤ.\nΙδιαίτερη σημασία έχει το αυριανό Eurogroup στη Ρίγα, αν και δεν αναμένεται να ληφθεί απόφαση.\nΑπό την πλευρά της, η κυβέρνηση επιδιώκει μια ενδιάμεση συμφωνία έως τα τέλη Απριλίου, ωστόσο οι «κόκκινες» γραμμές, που είναι το ασφαλιστικό, τα εργασιακά και η φορολογία, παραμένουν.\nΠηγές κοντά στη διαπραγμάτευση τονίζουν πως οι διαπραγματεύσεις πρέπει να ενταθούν, παρόλο που οι διαφορές παραμένουν. Σύμφωνα με πληροφορίες, οι δανειστές ζητούν να υπάρξει συμφωνία-«πακέτο» και όχι να μεταφερθούν τα κρίσιμα θέματα για αργότερα.\nΠαράλληλα, σήμερα, στο πλαίσιο της έκτακτης Συνόφου Κορυφής για το μεταναστευτικό στις Βρυξέλλες, ο πρωθυπουργός, Αλέξης Τσίπρας, είχε συνάντηση με τη γερμανίδα καγκελάριο, Άνγκελα Μέρκελ.\nΟι συνομιλίες διεξήχθησαν σε θετικό και εποικοδομητικό πνεύμα, σύμφωνα με κυβερνητικές πηγές, και στο «τραπέζι» βρέθηκαν η αποτίμηση της προόδου που έχει σημειωθεί μετά τη συνάντηση του Βερολίνου και η πρόοδος στο Βrussels Group.\nΟι ίδιες πηγές επεσήμαναν ότι κατά τη συνάντηση υπήρξε σύγκλιση απόψεων σχετικά με το πρωτογενές πλεόνασμα για το 2015 και το 2016, καθώς και στις ιδιωτικοποιήσεις. Συμφωνήθηκε επίσης, μετά από πρόταση της ελληνικής πλευράς, η Γενική Γραμματεία Δημοσίων Εσόδων να γίνει ανεξάρτητη αρχή.\nBloomberg: Η «κόκκινη» τηλεφωνική γραμμή\nΜυστική τηλεφωνική γραμμή μεταξύ Ελλάδας και δανειστών αποκαλύπτει πως έχει στηθεί το Bloomberg, επικαλούμενο πηγές με γνώση του θέματος. Σύμφωνα με το δημοσίευμα, στο παρασκήνιο και πίσω από τα φώτα της διαπραγμάτευσης στελέχη της κυβέρνησης συζητούν με ευρωπαίους αξιωματούχους προκειμένου να αμβλύνουν τις αντιθέσεις και να γεφυρώσουν τις διαφωνίες τους στις διαπραγματεύσεις για το ελληνικό ζήτημα.\nΣτην ομάδα αυτή από ελληνικής πλευράς συμμετέχει ο υπουργός Επικρατείας Νίκος Παππάς και από την πλευρά των δανειστών ο οικονομικός σύμβουλος του προέδρου της Κομισιόν Ζαν Κλόντ Γιούνκερ, Λουκ Θολόνιατ, το μέλος του διοικητικού συμβουλίου της ΕΚΤ, Μπενουά Κερέ και ο επικεφαλής του ΔΝΤ για την Ευρώπη, Πολ Τόμσεν.\nΗ πρώτη συνεδρίαση της ομάδας φέρεται να πραγματοποιήθηκε στις 26 Μαρτίου.


NewsIT Ελλαδα Πολλωνια: Το ψαροχωρι με τον βραχο και τον θρυλο που θελει τα ζευγαρια που μενουν για παντα μαζι\nΗ άνοιξη και το καλοκαίρι είναι οι ιδανικές εποχές για να γνωρίσει κανείς τα ελληνικά νησιά και να ανακαλύψει κρυφές ομορφιές και άγνωστες γωνιές.\nΣυνήθως, μάλιστα, δεν είναι απίθανο να έρθει αντιμέτωπος με μύθους, θρύλους και παραδόσεις που δεν γνώριζε ή δεν είχε ακούσει ποτέ.\nΣτη Μήλο, υπάρχει ένα χωριό το οποίο εκτός από διάσημο για την ομορφιά του και ιδιαίτερα γραφικό, έχει και έναν βράχο ο οποίος συνδέεται με έναν θρύλο. Ο λόγος για τα Πολλώνια, το γραφικό ψαροχώρι της Μήλου που σε κερδίζει από την πρώτη στιγμή.\nΤα Πολλώνια ή αλλιώς και Απολλωνία όπως θα ακούσεις να το αποκαλούν είναι ένα γραφικό ψαροχώρι χτισμένο γύρω από έναν όμορφο κολπίσκο με παραλία με πλούσια αμμουδιά και πολλά αλμυρίκια. Μια παραλία σαν να λέμε οικογενειακή. Και ιδανική για οικογένειες.


ΠΕΥΚΟ ΗΜΕΡΟ, ΚΟΥΚΟΥΝΑΡΙΑ – GreenandHealth.gr\nΚατάγεται από την Ν. Ευρώπη. Ευρίσκεται αυτοφυής σποραδικά σε πολλά σημεία της χώρας σε χαμηλά υψόμετρα.\nΈχει σφαιρική μορφή αρχικά, και αργότερα ομπρελοειδή. Φύλλωμα αρωματικό, σκουροπράσινου χρώματος που φέρει μεγάλους, βαρείς, σφαιρικούς κώνους οι οποίοι περιέχουν εδώδιμα σπέρματα. Ο ρυθμός ανάπτυξής του είναι μέτριος.\nΑναπτύσσεται σε όλα τα εδάφη. Προτιμά τα ελαφρά και τα ηλιόλουστα. Θέλει το περισσότερο φως από όλα τα είδη πεύκου. Αντέχει στον δυνατό αέρα και τα σταγονίδια της θάλασσας. Παγώνει στους – 20 οC.\nΦυτεύεται σε θερμές περιοχές, μεμονωμένα ή σε ομάδες και σε δενδροστοιχίες. Είναι το πλέον χρησιμοποιημένο είδος πεύκου στην κηποτεχνία. Είναι κατάλληλο για πεζοδρόμια και αλσύλλια.\nΚΥΠΑΡΙΣΙ ΛΕΥΛΑΝΤI ΤΑΞΟΣ, ΙΤΑΜΟΣ


Μπαρτσελόνα: «Συνεργαζόμαστε με τις αρχές» | Τα Νέα της Αιτωλοακαρνανίας\nΗ Μπαρτσελόνα συνεργάζεται με τις δικαστικές και αστυνομικές αρχές, προκειμένου να διαλευκανθούν όλα τα ζητήματα που αφορούν την έρευνα που διεξάγεται. Αυτό τονίζει σε σύντομη ανακοίνωσή του ο ισπανικός σύλλογος, στον απόηχο των καταιγιστικών εξελίξεων της υπόθεσης “Barcagate”, που οδήγησε νωρίτερα σήμερα στη σύλληψη του τέως προέδρου, Γιόσεπ Μαρία Μπαρτομέου, και άλλων κορυφαίων διοικητικών στελεχών των “μπλαουγκράνα”.\n“Η Μπαρτσελόνα εκφράζει τον απόλυτο σεβασμό της στην τρέχουσα δικαστική διαδικασία και στην αρχή του τεκμηρίου αθωότητας των ατόμων που επηρεάζονται από το πλαίσιο αυτών των ενεργειών” καταλήγει η ανακοίνωση του συλλόγου.\nΣτη σύλληψη του τέως προέδρου της Μπαρτσελόνα, Γιόσεπ Μαρία Μπαρτομέου, καθώς και άλλων διοικητικών στελεχών του συλλόγου προχώρησε η καταλανική αστυνομία. Προηγήθηκε έρευνα στα γραφεία των “μπλαουγκράνα”, σχετιζόμενη με το αποκαλούμενο Barcagate”, την υπόθεση που αποκαλύφθηκε πριν περίπου ένα χρόνο, σύμφωνα με την οποία ο Μπαρτομέου είχε προσλάβει εταιρείες, οι οποίες επιχειρούσαν μέσα social media να αποδομήσουν το προφίλ εσωτερικών αντιπάλων του, ακόμη και παικτών της ομάδας όπως ο Λιονέλ Μέσι και ο Χεράρδ Πικέ.\nΣύμφωνα με όσα έχουν γίνει γνωστά ως τώρα, o Μπαρτομέου συνελήφθη στο σπίτι του, ενώ υπό κράτηση τέθηκαν ακόμη ο πρώην διευθύνων σύμβουλος της Μπαρτσελόνα, Όσκαρ Γκράου, ο νομικός σύμβουλος Ρομάν Γκόμεζ Πόντι, καθώς και το “δεξί χέρι” του τέως προέδρου, Χάουμε Μασφερέρ.\nΌπως αναφέρουν τα ισπανικά ΜΜΕ, οι συλληφθέντες κρατούνται σε αστυνομικό τμήμα και αναμένεται, αφού καταθέσουν, να αφεθούν ελεύθεροι, καθώς δεν έχει εκδοθεί ένταλμα εναντίον τους. Σύμφωνα με πηγές από το Ανώτατο Δικαστήριο της Καταλονίας, οι συλλήψεις έγιναν με πρωτοβουλία της αστυνομίας.\nΟι έρευνες των αρχών φέρεται να έχουν επεκταθεί σε ζητήματα κακοδιαχείρισης και ξεπλύματος “βρώμικου” χρήματος.\nΕτικέτες Barcagate αστυνομικές αρχές Μπαρτσελόνα


Νέες ακυρώσεις πτήσεων από Lufthansa και Norwegian - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΑΕΡΟΠΟΡΙΚΑ > Νέες ακυρώσεις πτήσεων από Lufthansa και Norwegian\nΤον πολύ μεγάλο αριθμό των 7.100 πτήσεων, ακυρώνει ο όμιλος Lufthansa στο εσωτερικό της Γερμανίας, αλλά και σε διεθνείς πτήσεις λόγω της έξαρσης του Κορωνοϊού με τις περισσότερες να αφορούν τον κόμβο της Φρανκφούρτης και τις πτήσεις προς την Ιταλία και το Ισραήλ.\nΛόγω των νέων κανονισμών εισόδου στο Ισραήλ θα ακυρωθούν για τις επόμενες 3 εβδομάδες και οι πτήσεις προς το Τελ Αβίβ και το Eilat με χρονικό σημείο εκκίνησης την Κυριακή, καθώς το Ισραήλ λόγω του φόβου για την εξάπλωση του ιού απαγόρευσε τις πτήσεις από τη Γερμανία.\nΥπενθυμίζεται ότι πριν από δύο ημέρες η εταιρία ανακοίνωσε την καθήλωση 150 αεροσκαφών, από τα συνολικά περίπου 750 που διαθέτει, λόγω των επιπτώσεων του κορωνοϊού. «25 αεροσκάφη μακρινών αποστάσεων και 125 αεροσκάφη μικρής και μεσαίας διαδρομής» δεν θα πετάνε πλέον, δήλωσε εκπρόσωπος του ομίλου, συμπεριλαμβανομένων των αερομεταφορέων Eurowings, Αυστρίας και Ελβετίας.\nH Norwegian Air προχωρά σε ακύρωση παραπάνω από 20 υπερατλαντικών πτήσεων, λόγω του φόβου για μείωση της ζήτησης εξαιτίας του Κορωνοϊού.\nΣυνολικά θα διακοπούν 22 πτήσεις που συνδέουν την Ευρώπη και τις ΗΠΑ στο διάστημα μεταξύ 28 Μαρτίου και 5 Μαΐου. Η νορβηγική αεροπορική προσφέρει περιορισμένο αριθμό πτήσεων προς τη Β. Ιταλία και άλλες περιοχές, που έχουν πληγεί από τον ιό.\nΗ αεροπορική έχει ήδη προχωρήσει σε μείωση κατά 15% των διαθέσιμων θέσεων της μέχρι στιγμής και έχει καταγράψει πτώση του ενδιαφέροντος για μελλοντικές κρατήσεις σε συγκεκριμένες περιοχές, όπως από τη Ρώμη προς τη Βοστόνη, τη Νέα Υόρκη και το Λος Άντζελες. Η συχνότητα των πτήσεων από τη Νέα Υόρκη προς το Gattwick μειώνεται από 3 σε 2 ανά ημέρα.\nTagged Lufthansa ακυρώσεις πτήσεων ισραήλ ΙΤΑΛΙΑ Κορωνοϊός Φρανκφούρτη\nSunmar και Biblio Globus μείωσαν την προμήθεια προς τα πρακτορεία ταξιδίων


Βασικές Βελονιές: Τρύπωμα - Ftiaxto.gr\nΣυνεχίζοντας με το ξεκαθάρισμα των όρων ραπτικής, φτάσαμε και στο περίφημο τρύπωμα… Πολλοί έχουν ακούσει τη λέξη και λίγοι γνωρίζουν ακριβώς τι σημαίνει. Άσε που αυτοί οι όροι που έχουν κατάληξη σε -ωμα μπορούν να προκαλέσουν μεγάλο μπέρδεμα. Εμείς είμαστε εδώ για να σε βοηθήσουμε να τα μάθεις σωστά μια και καλή.\nΤρύπωμα (tack ή baste) = πρόχειρες βελονιές που χρησιμοποιούμε:\n1. για να ενώσουμε γρήγορα και προσωρινά δύο ή περισσότερα κομμάτια ύφασμα μέχρι να τα ράψουμε μαζί με μόνιμη ραφή\n2. για να μεταφέρουμε ένα πατρόν στο ύφασμα\nΗ κλωστή που χρησιμοποιούμε για το τρύπωμα είναι ιδιαίτερη, γιατί είναι αρκετά εύκολο να σπάσει και να ξηλωθεί. Στην ελληνική αγορά θα βρεις κλωστή για τρύπωμα μόνο σε λευκό χρώμα. Στο εξωτερικό υπάρχουν κλωστές τρυπώματος και σε άλλα χρώματα. Και αυτό γιατί γενικά βοηθάει πολύ η κλωστή με την οποία κάνεις τις βελονιές τρυπώματος να είναι σε χρώμα που κάνει αντίθεση με το ύφασμά σου για να βλέπεις.\nΌταν είσαι αρχάριος στο ράψιμο και ξεκινάς να ράβεις με κάτι μικρό ίσως το τρύπωμα να μη σου χρειαστεί καθόλου σαν τεχνική. Όταν π.χ ράβεις μια ορθογώνια τσάντα μπορείς εύκολα να ενώσεις τα κομμάτια του υφάσματος με καρφίτσες και να ράψεις τις ραφές. Όταν όμως ράβεις κάτι λίγο πιο πολύπλοκο, όπως ένα κομμάτι ρούχο που τα κομμάτια θα πρέπει να εφάπτονται σωστά, τότε το τρύπωμα μπορεί πραγματικά να σου κάνει τη ζωή σου πολύ πιο απλή.\nΤο ίδιο ισχύει και με τα πατρόν. Εάν ράβεις κάτι με απλό πατρόν, τότε μπορείς να χρησιμοποιήσεις καρμπόν ή σαπουνάκι για να το μεταφέρεις στο ύφασμά σου. Εάν όμως το πατρόν σου απαιτεί μεγαλύτερη προσοχή στη μεταφορά, τότε το τρύπωμα μπορεί να σε βοηθήσει πολύ.\nΗ διαφορά με τις υπόλοιπες βελονιές τρυπώματος σε αυτή την περίπτωση είναι οτι ράβεις κατά μήκος των ακρών του χάρτινου πατρόν με διπλή κλωστή τρυπώματος και σε κάθε δεύτερη βελονιά δεν σφίγγεις την κλωστή, αλλά αφήνεις θηλιές μήκους περίπου 2εκ. Αφού μεταφέρεις όλες τις γραμμές του πατρόν κόβεις τις θηλιές στο κέντρο τους και απελευθερώνεις το χάρτινο πατρόν. Απομακρύνεις τα υφάσματα μεταξύ τους και κόβεις τις κλωστές που τα ενώνουν. Οι άκρες των κλωστών που έχουν μείνει στο ύφασμα είναι τα σημάδια που χρειάζεσαι για να κόψεις.\nΟι βασικές βελονιές τρυπώματος είναι:\nΑπλό τρύπωμα ή πατητή βελονιά (basic tacking) = Η βελονιά αυτή είναι και η πιο απλή βασική βελονιά που χρειάζεται για να ράψεις κάτι στο χέρι. Το ράψιμο γίνεται από τα δεξιά προς τα αριστερά βάζοντας τη βελόνα μέσα και έξω από το ύφασμα σε ίδιες αποστάσεις ώστε οι βελονιές να φαίνονται και από την επάνω και από την κάτω πλευρά του υφάσματος ίδιες. Το μήκος καθορίζει και τη σταθερότητα. Όταν τρυπώνεις συνήθως οι βελονιές είναι αραιές. Εάν θέλεις να τρυπώσεις μεγάλες επιφάνειες μπορείς να κάνεις εναλλάξ μεγάλες και μικρές βελονιές.\nΛοξή πεταχτή βελονιά (diagonal tacking) = Την χρησιμοποιούμε όταν δεν θέλουμε να κουνηθούν καθόλου τα υφάσματα που πάμε να ενώσουμε. Ράβεται από επάνω προς τα κάτω ή από κάτω προς τα πάνω και το σημείο που βγαίνει η βελόνα είναι δίπλα στο σημείο που βγαίνει. Ανάλογα με το τι θέλει να τρυπώσει κανείς μπορεί να κάνει τη βελονιά αυτή πιο αραιή ή πιο πυκνή.\nSlip tacking = Βρήκαμε και άλλη μια βελονιά τρυπώματος που δεν γνωρίζουμε την ελληνική της ονομασία (εάν τη γνωρίζετε παρακαλώ στείλτε μας ένα email). Περιγράφεται ως βελονιά που χρησιμοποιούμε όταν έχουμε ένα πολύπλοκο σχέδιο υφάσματος με ρίγες ή καρό και θέλουμε να πετύχουμε ακριβή ένωση μεταξύ του διπλωμένου υφάσματος και της βάσης. Γίνεται με μια μικρή βελονιά στο επίπεδο ύφασμα δίπλα στο δίπλωμα του υφάσματος και στη συνέχεια με μια μικρή βελονιά μέσα από το δίπλωμα στην επάνω πλευρά εναλλάξ. Μάλλον η φωτογραφία βοηθάει περισσότερο από την περιγραφή.\nαξεσουάρ, βελονιά, μόδα, πατρόν, ραπτική, ρούχο, τεχνική, τρύπωμα, τρυπώνω, ύφασμα\nΤεχνικές 29 Νοεμβρίου 2011\n4 σχόλια στο άρθρο “Βασικές Βελονιές: Τρύπωμα”\n18 Φεβρουαρίου 2012 στις 4:18 μμ\nΚαι ναι επιβεβαιωμενα λεγεται κρυφη βελονια!!(σημερα το μαθαμε-σεμιναριο στον Σωτηριου-πειραιας)\nΟ/Η μηνα λέει:\n30 Νοεμβρίου 2011 στις 2:46 μμ\nκορίτσια καλησπέρα. Σας στέλνω αυτό το e-mail από Χαλκίδα. Θαυμάζω τη δουλειά σας και σας παρακολουθώ συνεχώς. Ήθελα να σας πω που καταλήξαμε τελικά για το slip tacking ……κατόπιν απείρων συζητήσεων με μαμάδες και γιαγιάδες καταλήξαμε ότι μάλλον πρόκειται για την κρυφοβελονιά. Έτσι τουλάχιστον λεγότανε στα παλιά τα χρόνια!!!!! ελπίζω να βοήθησα!!!!!!!!!!!!


Hellenic Volleyball League - Ο Ολυμπιακός δύσκολο αλλά πολύτιμο 3-0 με ΠΑΟΚ\nΟ Ολυμπιακός είχε την ουσία στον αγώνα και αυτή ήταν στις φάσεις μετά τον 20ο πόντο σε κάθε σετ όπου οι παίκτες του ήταν πιο αποτελεσματικοί, αντίθετα οι παίκτες του ΠΑΟΚ έκαναν εύκολα το λάθος στην επίθεση ή έχαναν σερβίς.\nΣτο 1ο σετ ο Ολυμπιακός πήρε διαφορά ασφαλείας με 11-7, 17-13 και 19-15. Τα λάθη του Ολυμπακού, αλλά και οι επιθέσεις των Τζελάτι, Μίλκοφ έφεραν την διαφορά στον πόντο (20-19, 22-21, 23-21, 24-23). Ο Μίλκοφ μείωσε εκ νέου σε 22-21 , ο Τζελάτι σε 23-22, αλλά ο Γιορντάνοφ έφερε τον Ολυμπιακό σε σετ μπολ στο 24-22. Με επίθεση πρώτου χρόνου ο Χαραλαμπίδης μείωσε 24-23 αλλά λάθος σερβίς του Μίλκοφ έδωσε προβάδισμα στον Ολυμπιακό με 1-0 (25-23).\nΣτο 3ο σετ οι δύο ομάδες πήγαιναν μαζί μέχρι το 6-6. Με επίθεση του Νικηφορίδη που ξεκίνησε στη θέση του Μίλκοφ και μπλοκ του Ντάμποβιτς ο δικέφαλος ξέφυγε με 7-10. Ο Σμαραγδής μείωσε σε 9-11, για να ακολουθήσουν δύο σερί λάθη από Ποτότσνικ και Τζελάτη για το 11-11. Ο Μαρούλης με άσο έδωσε προβάδισμα στον Ολυμπιακό με 12-11 αλλά ο Στίγγας ισοφάρισε σε 12-12. Πιο αποτελεσματικός σε επίθεση και μπλοκ ο Ολυμπιακός ξέφυγε 15-12 αναγκάζοντας τον τεχνικό του ΠΑΟΚ να ανακατέψει την τράπουλα βάζοντας τον Παλέντζα αντί του Τζελάτη και τον Πιπέργια αντί του Ντάμποβιτς. Ο Ποτότσνικ μείωσε σε 18-17 και ο Νικηφορίδης σε 19-17 και 19-18 . Το σετ ήρθε στα ίσια στο 20-20 μετά από μπλοκ στον Ιορντάνοφ. Λάθος σερβίς του Νικηφορίδη και επίθεση του Κοκκινάκη που είχε περάσει στην θέση του Καλντέιρα διαμόρφωσαν το 22-20. Ο Γιούρισιτς έχασε το σερβίς για το 23-22 , ο Ποτότσνικ μείωσε σε 24-23 αλλά ο Γιορντάνοφ με επίθεση διαμόρφωσε το 25-23 τελείωσε τον αγώνα.\nΔιαιτητές: Θεμελής, Φραγκάκης\nMore in this category: « Ολυμπιακός - ΠΑΟΚ (5η αγωνιστική, 9/11, 19.00, Novasports-3) Ολυμπιακός - Α.Σ.Άρης (6η αγωνιστική, 19/11, 19.00) »


Κατερίνα Καινούργιου: Νέα υπονοούμενα για τον χωρισμό της από τον εφοπλιστή (video) | mononews\nΚατερίνα Καινούργιου: Νέα υπονοούμενα για τον χωρισμό της από τον εφοπλιστή (video)\n25 Νοεμβρίου 2021 15:49 Τελευταία ενημέρωση:3:49 μμ\nΚατερίνα Καινούργιου και Νίκος Κοκλώνης\nΚατερίνα Καινούργιου: Τον επόμενο μήνα σκέφτομαι να κάνω κατάψυξη ωαρίων\nSuper Κατερίνα: Η Κατερίνα Καινούργιου αποχαιρετά το 2021 με μια σπέσιαλ εκπομπή\nΤη γιορτή της έχει σήμερα η Κατερίνα Καινούργιου, η οποία φαίνεται να μην περνάει και την καλύτερη φάση στην προσωπική της ζωή.\nΜέσα από την εκπομπή της στον ALPHA, η παρουσιάστρια άφησε νέα υπονοούμενα που οδηγούν όλους να πιστέψουν ότι χώρισε οριστικά από τον εφοπλιστή, Φίλιππο Τσαγκρίδη.\nΚαλεσμένη στην Super Κατερίνα ήταν η Λάουρα Νάργες, η οποία αναφέρθηκε στον σύντροφό της, Χρήστο Σαντικάι. Τότε η παρουσιάστρια του ALPHA σχολίασε: «Ξέρεις τι με συγκίνησε πολύ; Που είδα ότι στο J2US ήταν στο πλευρό σου. Πού τον βρήκες πού συχνάζει να βρω κι εγώ έναν»;\nΛίγο αργότερα, κι ενώ ο Νίκος Κοκλώνης βγήκε στον αέρα της εκπομπής μέσω τηλεφωνικής σύνδεσης για να της κάνει έκπληξη, ακολούθησε ο εξής διάλογος:\n«Στα πόδια σου έκλαιγα με τον χωρισμό μου, δεν θα το ξεχάσω ποτέ. Στα πόδια σου πέρναγα δύσκολα πέρυσι, όλα μαζί, έτσι θα είμαστε», δήλωσε ο Νίκος Κοκλώνης, με την Κατερίνα Καινούργιου να απαντάει: «Κι εγώ στα πόδια σου κλαίω φέτος, στον καναπέ σου».\nΟ Χάρης Βαρθακούρης, ήταν ο επόμενος που ευχήθηκε στην Κατερίνα για τη γιορτή της, ο οποίος μάλιστα, αναφέρθηκε στη δισκογραφική του πορεία, λέγοντας ότι: «Έχω 11 χρόνια να βγάλω δίσκο γιατί έλεγα όλο αύριο και αύριο, περνούσαν οι μέρες, δεν το καταλάβαινα».\n«Κι εγώ το ίδιο κάνω. Λέω θα κάνω οικογένεια και θα κάνω οικογένεια… Πέρασαν πολλά και τίποτα», απάντησε εκείνη.\nΚαι στο φινάλε, είπε στους τηλεθεατές: «Είμαι λίγο περίεργα ψυχολογικά το τελευταίο διάστημα, αλλά σήμερα με κάνατε τόσο χαρούμενη»!\nΠερνάει και μόνος του καλά ο εφοπλιστής Φίλιππος Τσαγκρίδης\nΣύννεφα στη σχέση Καινούργιου – Τσαγκρίδη\nΚατερίνα ΚαινούργιουΛάουρα ΝάργεςΝίκος ΚοκλώνηςΦιλιππος ΤσαγκριδηςΧαρης Βαρθακουρηςχωρισμός


VCDC Forum • Προβολή θέματος - ΟΠΑΠ (ΤΖΟΚΕΡ – ΚΙΝΟ – ΠΡΟΠΟ – ΣΤΟΙΧΗΜΑ –ΠΡΟΤΟ – ΛΟΤΟ κλπ )\nΟΠΑΠ (ΤΖΟΚΕΡ – ΚΙΝΟ – ΠΡΟΠΟ – ΣΤΟΙΧΗΜΑ –ΠΡΟΤΟ – ΛΟΤΟ κλπ )\nαπό Κώστας » 01.12.09, 11:04 am\nέψαξα στα προηγούμενα θέματα αλλά δυστηχώς δεν βρήκα κάτι. Μήπως τα έχει κάποιος σε γραμμικά?\nΕγγραφή: 27.02.07, 6:13 pm\nRe: ΟΠΑΠ (ΤΖΟΚΕΡ – ΚΙΝΟ – ΠΡΟΠΟ – ΣΤΟΙΧΗΜΑ –ΠΡΟΤΟ – ΛΟΤΟ κλπ )\nαπό theoasim » 01.12.09, 11:35 am\nΣε τι μορφή αρχείου ai, eps, cdr, svg ή κάτι άλλο;\nαπό Μάριος Χαραλάμπους » 01.12.09, 11:39 am\nΕάν η δουλειά που τα θέλεις είναι επίσημη μπορείς να τα ζητήσεις απο την ιστοσελίδα του ΟΠΑΠ. Εκείνοι μπορούν να σου τα δώσουν όλα\nαπό Κώστας » 01.12.09, 11:40 am\nσε eps, ai, cdr, οτι υπάρχει!!!\nαπό theoasim » 01.12.09, 11:54 am\nΔεν έχω τα καινούργια λογότυπα. Πειράζει;\nαπό Κώστας » 01.12.09, 11:58 am\nαν μπορεις στειλτα μου να τα δω μηπως μου κανουν ...\nαπό theoasim » 01.12.09, 4:03 pm\nΤα φτιάχνω επειδή έχουν τεράστιες διαφορές. Σήμερα το βράδυ θα τα έχω τελειώσει. Πότε τα θέλεις;\nαπό mari0s » 01.12.09, 7:05 pm\nKINO - http://www.brandsoftheworld.com/search/113720227/216539.html\nOΠΑΠ - http://www.brandsoftheworld.com/search/113720372/202305.html\nΣΤΟΙΧΗΜΑ - http://www.brandsoftheworld.com/search/113720469/103189.html\nίσως βρείς και άλλα στο brands\nαπό theoasim » 01.12.09, 7:18 pm\nΜόνο αυτά υπάρχουν και είναι τα παλιά. Έχουν αλλάξει τώρα.\nαπό mari0s » 01.12.09, 7:22 pm\njesus..άλλαξε το ανθρωπάκι του οπαπ!!! προχτές έριξα δελτίο και δεν πήρα χαμπάρι τίποτα !!! Δεν τα κάνετε βρε παιδια κάπου upload να τα έχουμε και μείς???\nαπό theoasim » 01.12.09, 7:38 pm\nΘα τα έχω σχεδιάσει όλα μέχρι τη νύχτα να βοηθήσω τον φίλο εδώ και θα υπάρχουν και στη σελίδα εδώ. Είναι χρήσιμα.\nαπό theoasim » 03.12.09, 9:11 pm\nΦίλε Κώστα συγγνώμη για την καθυστέρηση. Τα έφτιαχνα ένα-ένα αλλά τελικά τα βρήκα (τα νέα λογότυπα) στο νετ μέσα σε PDF αρχεία σε γραμμική μορφή από την ιστοσελίδα του ΟΠΑΠ. Εκτός των λογότυπων ΟΠΑΠ και πάμε ΣΤΟΙΧΗΜΑ που τα βρήκα σε ιστοσελίδα με λογότυπα.\n- ΟΠΑΠ ή ΟΠΑΠ\n- SUPER 3\n- extra 5\n- ΠΑΜΕ ΣΤΟΙΧΗΜΑ Είναι μόνο το ΠΑΜΕ ΣΤΟΙΧΗΜΑ χωρίς τη μπάλα και τις λέξεις ποδόσφαιρο και χρυσό ποδόσφαιρο.\nαπό Κώστας » 04.12.09, 12:19 am\nφίλε theoasim + όλους που έψαξαν ευχαριστώ πολύ για τον χρόνο σας!!!είναι πράγματι χρήσιμα για πολλούς πιστεύω!!!\nαπό theoasim » 04.12.09, 2:08 am\nΘα τα ανεβάσω και όλα μαζί σε ένα αρχείο.


Δύο χάλκινα μετάλλια για την Ελλάδα στο Παγκόσμιο Πρωτάθλημα Βετεράνων πάλης '); });\nΚΩΣΤΑΣ ΧΟΛΙΔΗΣ 23.10.2021 | 21:28\nΟ Βασίλης Μπούκης στα 70 κιλά και ο Βασίλης Μπατάλας στα 88 κιλά της ελληνορωμαϊκής κατάφεραν να ανέβουν στο τρίτο σκαλί του βάθρου προσθέτοντας ακόμα δύο μετάλλια για τη χώρα μας στο Παγκόσμιο Πρωτάθλημα Βετεράνων πάλης. ΕΛΛΗΝΙΚΗ ΟΜΟΣΠΟΝΔΙΑ ΠΑΛΗΣ\nΜε δύο χάλκινα μετάλλια για την Ελλάδα ολοκληρώθηκε η 5η ημέρα του Παγκοσμίου Πρωταθλήματος Πάλης Βετεράνων που διεξάγεται στο κλειστό γυμναστήριο «Γ. Γαλανόπουλος» στο Λουτράκι. Ο Βασίλης Μπούκης στα 70 κιλά και ο Βασίλης Μπατάλας στα 88 κιλά της ελληνορωμαϊκής κατάφεραν να ανέβουν στο βάθρο των νικητών σε μία ημέρα με πολλούς αμφίρροπους και γεμάτους συγκινήσεις αγώνες.\nΟ Βασίλης Μπούκης στον αγώνα για το χάλκινο μετάλλιο έδειξε την ανωτερότητά του και κέρδισε εύκολα με τεχνική υπεροχή τον Καλμούρζα Τζιλντουμπάεφ από το Κιργιστάν. Νωρίτερα, επικράτησε του Ναριμάν Καϊρμάνοφ από το Καζακστάν με 5-3 και πέρασε στα προημιτελικά, όπου ηττήθηκε με 5-0 από τον Γάλλο Τζαμέλ Αϊναουί.\n«Θεωρούσα τελικό το παιχνίδι με τον Γάλλο. Τα έδωσα όλα και τελικά πήρα το χάλκινο. Τώρα θα προετοιμαστώ για την διοργάνωση του 2023 που θα γίνει και πάλι στην Ελλάδα», δήλωσε μεταξύ άλλων ο Βασίλης Μπούκης.\nΤο δεύτερο χάλκινο μετάλλιο χάρισε στα ελληνικά χρώματα ο Βασίλης Μπατάλας στα 88 κιλά. Ο Έλληνας πρωταθλητής δεν άφησε περιθώριο αμφισβήτηση και νίκησε εύκολα με τεχνική υπεροχή τον Καζάκο Μαχμούντ Ορμάν.\nΣτον πρώτο του αγώνα ο Βασίλης Μπατάλας πέρασε με εντυπωσιακό τρόπο στα ημιτελικά, καθώς στον γύρο των «8» επικράτησε με πτώση του Βούλγαρου Γκεόργκι Τάσεφ. Στον ημιτελικό ηττήθηκε με 5-2 από τον Οκτάβιους Τρέιβον Μπέλαμι από τις Ηνωμένες Πολιτείες, σε ένα παιχνίδι με πολύ ένταση που κρίθηκε στο τελευταίο δευτερόλεπτο με την ποινή στον Έλληνα αθλητή, η οποία προκάλεσε έντονες αντιδράσεις από την ελληνική πλευρά.\n«Εύκολος δεν είναι κανένας αγώνας. Είχα την πικρία που δεν κατάφερα στο τελευταίο δευτερόλεπτο να προκριθώ στον τελικό, αλλά πήρα το μετάλλιο. Είχα φοβερή υποστήριξη από όλους τους Έλληνες και τους αφιερώνω το μετάλλιο, όπως και στον δάσκαλό μου που έφυγε πριν από λίγους μήνες».\nΣτο πρωινό πρόγραμμα, στα 88 κιλά, ο Βασίλης Σπανουδάκης στον προημιτελικό έχασε στις λεπτομέρειες από τον Ρώσο Φεντόρ Μπουρμίστροφ. Ο Έλληνας παλαιστής προηγήθηκε με 2-0 στα σημεία, αλλά τελικά ο Μπουρμίστροφ έκανε την ανατροπή για να πάρει την νίκη με 3-2.\nΤέλος, στον β’ όμιλο των 100 κιλών στον πρώτο αγώνα του ο Αλέξανδρος Μανάφας ηττήθηκε με πτώση από τον Νορβηγό Τομ Λιόσαακ, ενώ στον δεύτερο αγώνα έχασε με τεχνική υπεροχή από τον Ρώσο Βασίλι Ιούβκιν.


Οι τουρκόφρονες ισλαμοφασίστες έσφαξαν 150 γυναίκες (ακόμα και εγκυους) επειδή δεν τους “καθόντουσαν”. Τουρκία, η πατρίδα της φιλοξενίας. | Macedonian Ancestry\nHome > Uncategorized\t> Οι τουρκόφρονες ισλαμοφασίστες έσφαξαν 150 γυναίκες (ακόμα και εγκυους) επειδή δεν τους “καθόντουσαν”. Τουρκία, η πατρίδα της φιλοξενίας.\n21/12/2014 macedonianancestry\tLeave a comment Go to comments\nΘεοχάρους: Η Τουρκία δεν μπορεί να ροκανίζει τα χρήματα της ΕΕ, για να συλλαμβάνει δημοσιογράφους και να συντηρεί την κατοχή της Κύπρου. Ευπειθώς αναφέρω